text: eventuelle ændringer i henhold til bestemmelserne i denne protokol og for forsendelser af tekstilvarer, for hvilke der ved anvendelse af protokollens artikel 7 og 8 er fastsat kvantitative lofter eller tilsyn.Artikel 71. Eksportlicensen skal svare til den model, der er knyttet som bilag til dette tillæg, og den skal gælde ved udførsel af varer til hele det toldområde, hvor traktaten om oprettelse af Det Europæiske Fællesskab finder anvendelse. Anvender Fællesskabet bestemmelserne i protokollens artikel 7 og 8 i overensstemmelse med godkendt protokollat nr. 1 eller godkendt protokollat nr. 2, kan tekstilvarer, der er omfattet af eksportlicenser, kun bringes i fri omsætning i de(n) region(er) i Fællesskabet, der er angivet i de pågældende licenser.2. Det skal af hver enkelt eksportlicens bl.a. fremgå, at den pågældende varemængde er afskrevet på det kvantitative loft, der er fastsat for den pågældende varekategori, og hver licens må kun omfatte en af de varekategorier, der er anført i bilag II til protokollen. Eksportlicensen skal benyttes til en eller flere forsendelser af de pågældende varer.3. Når den i bilag II fastsatte omregningsfaktor anvendes, anføres følgende i eksportlicensens rubrik 9: »omregningsfaktoren for beklædningsgenstande af handelsstørrelse højst 130 cm skal anvendes«.Artikel 8De kompetente myndigheder i Fællesskabet skal omgående underrettes om inddragelse eller ændring af allerede udstedte eksportlicenser.Artikel 91. De udførte varer afskrives på de kvantitative lofter, der er fastsat for det år, i hvilket afsendelsen af varerne har fundet sted, også selv om eksportlicensen er udstedt efter afsendelsen i overensstemmelse med denne protokol.2. Med henblik på anvendelsen af stk. 1 anses varerne for at være afsendt på det tidspunkt, hvor de indlades til eksport i et fly, et køretøj eller et skib.Artikel 10En eksportlicens skal med henblik på anvendelsen af artikel 12 fremlægges senest den 31. marts i året efter det år, i hvilket de af licensen omfattede varer blev afsendt.Afdeling II Indførsel Artikel 11Ved indførsel i Fællesskabet af tekstilvarer, der er undergivet kvantitative lofter, skal der fremlægges en importbevilling eller et importdokument.Artikel 121. De kompetente myndigheder i Fællesskabet udsteder automatisk de i artikel 11 nævnte importbevillinger eller -dokumenter inden for en frist på højst fem arbejdsdage fra tidspunktet for importørens fremlæggelse af originaleksemplaret af den tilsvarende eksportlicens.2. Importbevillingerne er gyldige i seks måneder fra datoen for deres udstedelse til indførsel i hele det toldområde, hvor traktaten om oprettelse af Det Europæiske Fællesskab finder anvendelse. Bringer Fællesskabet bestemmelserne i artikel 7 og 8 i anvendelse i overensstemmelse med godkendt protokollat nr. 1 eller godkendt protokollat nr. 2, kan de varer, der er omfattet af importlicenserne, imidlertid kun bringes i fri omsætning i de(n) region(er) i Fællesskabet, der er angivet i de pågældende licenser.3. De kompetente myndigheder i Fællesskabet annullerer allerede udstedte importbevillinger eller -dokumenter, hvis de dertil svarende eksportlicenser er blevet trukket tilbage.Underrettes myndighederne i Fællesskabet først efter varernes indførsel i Fællesskabet om, at en eksportlicens er blevet trukket tilbage eller annulleret, afskrives de pågældende mængder på de kvantitative lofter for den pågældende kategori og det pågældende kontingentår.Artikel 131. Konstaterer de kompetente myndigheder i Fællesskabet, at de samlede mængder,


text: der er omfattet af eksportlicenser udstedt af Den Tjekkiske Republik for en bestemt kategori, i et år overstiger det i bilag II for den pågældende kategori fastsatte kvantitative loft med eventuelle ændringer i henhold til bestemmelserne i denne protokol, eller et kvantitative loft, som måtte være fastsat i henhold til artikel 8 i denne protokol, kan nævnte myndigheder suspendere al yderligere udstedelse af importbevillinger eller -dokumenter. I sådanne tilfælde underretter de kompetente myndigheder i Fællesskabet omgående myndighederne i Den Tjekkiske Republik, og den særlige konsultationsprocedure, der er omhandlet i artikel 14 i denne protokol, indledes straks.2. De kompetente myndigheder i Fællesskabet kan afslå at udstede importbevillinger eller -dokumenter for eksportvarer af tjekkisk oprindelse, der er undergivet kvantitative lofter eller tilsyn, og som ikke er omfattet af tjekkiske eksportlicenser udstedt i henhold til bestemmelserne i dette tillæg.3. Tillader de kompetente myndigheder i Fællesskabet imidlertid, at sådanne varer indføres i Fællesskabet, afskrives de pågældende mængder ikke på de tilsvarende kvantitative lofter, der er fastsat i bilag II eller ved anvendelse af protokollens artikel 8, uden udtrykkeligt samtykke fra de kompetente myndigheder i Den Tjekkiske Republik, dog bortset fra de i protokollens artikel 11 omhandlede tilfælde.AFSNIT IV UDFÆRDIGELSE OG FREMLÆGGELSE AF EKSPORTLICENSER OG OPRINDELSESCERTIFIKATER SAMT ALMINDELIGE BESTEMMELSER VEDRØRENDE UDFØRSEL TIL FÆLLESSKABET Artikel 141. Der kan ved udfærdigelsen af eksportlicensen og oprindelsescertifikatet tages flere kopier, der tydeligt mærkes som sådanne. Dokumenterne udfærdiges på engelsk eller fransk. Udfyldes de i hånden, benyttes blæk og blokbogstaver.Til dokumenterne benyttes format 210 × 297 mm. Der anvendes hvidt, træfrit, skrivefast papir med en vægt på mindst 25 g/m2.Tages der ved udfærdigelse af dokumentet flere kopier, skal kun originaleksemplaret være forsynet med guillochetryk i bunden. Dette eksemplar mærkes tydeligt »original« og kopierne »kopi«. De kompetente myndigheder i Fællesskabet accepterer alene originaleksemplaret som værende gyldigt med henblik på kontrol af udførslen til Fællesskabet i henhold til bestemmelserne i denne protokol.2. Hvert dokument skal være forsynet med et standardiseret løbenummer, påtrykt eller anført på anden måde, hvorved det kan identificeres.Dette nummer sammensættes således:- to bogstaver som betegnelse for eksportlandet: CZ- to bogstaver som betegnelse for den medlemsstat, hvor toldklareringen ventes at finde sted:BL= BeneluxDE = TysklandDK = DanmarkEL = GrækenlandES = SpanienFR = FrankrigGB = Det Forenede KongerigeIE = IrlandIT = ItalienPT = Portugal- et etcifret tal som betegnelse for kontingentåret og svarende til det sidste ciffer i det pågældende årstal, f.eks. 7 for 1997- et tocifret tal mellem 01 og 99 som betegnelse for det udstedende toldsted i eksportlandet- et femcifret, fortløbende tal mellem 00001 og 99999, som tildeles den medlemsstat, hvor toldklareringen ventes at finde sted.Artikel 15Eksportlicensen og oprindelsescertifikatet kan udstedes efter afsendelsen af de varer, som de vedrører. Dokumenterne skal i så fald enten påtegnes »délivré a posteriori« eller »issued retrospectively«.Artikel 161. I tilfælde af tyveri, bortkomst eller ødelæggelse af en eksportlicens eller et oprindelsescertifikat kan eksportøren hos de kompetente myndigheder, som udstedte dokumentet, anmode om et duplikateksemplar, der skal udfærdiges på grundlag af de eksportdokumenter, som den pågældende er i besiddelse af. Det således udstedte duplikateksemplar af

type: contracts

jurisdiction: EU


text: licens eller certifikat skal påtegnes »duplicata« eller »duplicate«.2. Duplikateksemplaret skal påføres datoen for udstedelsen af originaleksemplaret af eksportlicensen eller oprindelsescertifikatet.AFSNIT V BESTEMMELSER VEDRØRENDE FÆLLESSKABETS UDFØRSEL TIL DEN TJEKKISKE REPUBLIK Artikel 17Hver part kan om nødvendigt anmode om konsultationer i henhold til protokollens artikel 14 med henblik på at fastsætte specifikke administrative bestemmelser vedrørende Fællesskabets udførsel til Den Tjekkiske Republik.Sådanne bestemmelser skal give Fællesskabets eksportører samme eller tilsvarende beskyttelse som fastsat for tjekkiske eksportører i henhold til denne protokol.AFSNIT VI ADMINISTRATIVT SAMARBEJDE Artikel 18Fællesskabet og Den Tjekkiske Republik arbejder nært sammen om gennemførelsen af bestemmelserne i denne protokol. Begge parter søger med henblik herpå at lette mulighederne for kontakter og udveksling af synspunkter (herunder om tekniske spørgsmål).Artikel 19For at sikre, at dette tillæg anvendes korrekt, bistår Fællesskabet og Den Tjekkiske Republik hinanden i forbindelse med kontrol af ægtheden og rigtigheden af oplysningerne i eksportlicenser og oprindelsescertifikater eller erklæringer, der er udstedt eller afgivet i henhold til dette tillæg.Artikel 201. Den Tjekkiske Republik meddeler Kommissionen for De Europæiske Fællesskaber navn og adresse på de myndigheder, der er bemyndiget til at udstede og kontrollere eksportlicenser og oprindelsescertifikater, samt aftryk af de stempler, som disse myndigheder anvender, og aftryk af de ansvarlige embedsmænds underskrift.Artikel 211. Der foretages efterfølgende kontrol af oprindelsescertifikater eller eksportlicenser ved stikprøver, eller når de kompetente myndigheder i Fællesskabet har begrundet tvivl med hensyn til certifikatets eller licensens ægthed eller rigtigheden af oplysningerne om de pågældende varers faktiske oprindelse.2. I sådanne tilfælde tilbagesender de kompetente myndigheder i Fællesskabet oprindelsescertifikatet, eksportlicensen eller en genpart heraf til den kompetente tjekkiske myndighed, om fornødent med angivelse af de reelle eller formelle grunde, der gør en undersøgelse berettiget. Er der blevet fremlagt faktura, vedlægges oprindelsescertifikatet eller licensen eller en genpart heraf denne faktura eller en genpart heraf. Myndighederne fremsender endvidere alle oplysninger, der er indgået, og som giver anledning til at formode, at oplysningerne i nævnte certifikat eller licens er urigtige.3. Bestemmelserne i stk. 1 finder også anvendelse ved efterfølgende kontrol af de oprindelseserklæringer, der er omhandlet i artikel 2 i dette tillæg.4. Resultaterne af efterfølgende kontrol, der udføres i henhold til stk. 1 og 2, meddeles de kompetente myndigheder i Fællesskabet inden for en frist på højst tre måneder.Det skal af de pågældende oplysninger fremgå, om omtvistede certifikat eller licens eller erklæring vedrører de varer, der faktisk er udført, og om disse varer kan udføres i henhold til den ordning, der er fastlagt ved denne protokol. På Fællesskabets anmodning skal der endvidere sammen med nævnte oplysninger fremlægges kopier af al dokumentation, der er nødvendig for at fastlægge de faktiske omstændigheder, navnlig varernes faktiske oprindelse.Konstateres der ved en sådan kontrol systematiske uregelmæssigheder i anvendelsen af oprindelseserklæringer, kan Fællesskabet lade indførslen af de pågældende varer omfatte af bestemmelserne i artikel 2, stk. 1, i dette tillæg.5. Med henblik på efterfølgende kontrol af oprindelsescertifikater skal de kompetente tjekkiske myndigheder opbevare kopier af certifikaterne samt eventuelle dertil hørende eksportdokumenter i mindst tre år.6. Anvendelsen af den i denne artikel omhandlede stikprøvekontrol må ikke udgøre en hindring for de


text: pågældende varers overgang til fri omsætning.Artikel 221. Hvis det af den i artikel 21 omhandlede kontrolprocedure eller af oplysninger, som de kompetente myndigheder i Fællesskabet eller Den Tjekkiske Republik er i besiddelse af, fremgår eller synes at fremgår, at denne protokols bestemmelser omgås eller overtrædes, søger parterne gennem et nært samarbejde og med den fornødne hurtighed at hindre en sådan omgåelse eller overtrædelse.2. Med henblik herpå iværksætter de kompetente myndigheder i Den Tjekkiske Republik på eget initiativ eller på Fællesskabets anmodning passende undersøgelser vedrørende transaktioner, som er, eller som for Fællesskabet ser ud til at være omgåelse eller overtrædelse af denne protokols bestemmelser, eller drager omsorg for, at sådanne undersøgelser foretages. Den Tjekkiske Republik meddeler Fællesskabet resultaterne af disse undersøgelser sammen med alle andre relevante oplysninger, der kan bidrage til at fastslå grunden til omgåelsen eller overtrædelsen samt varernes faktiske oprindelse.3. Efter aftale mellem Fællesskabet og Den Tjekkiske Republik kan embedsmænd, der er udpeget af Fællesskabet, være til stede ved de i stk. 2 omhandlede undersøgelser.4. I medfør af det i stk. 1 omhandlede samarbejde udveksler de kompetente myndigheder i Fællesskabet og Den Tjekkiske Republik oplysninger, som en af parterne anser for nyttige med henblik på at hindre, at bestemmelserne i denne protokol omgås eller overtrædes. Denne udveksling kan indbefatte oplysninger om tekstilproduktionen i Den Tjekkiske Republik og om samhandelen med den type varer, der er omfattet af denne protokol, mellem Den Tjekkiske Republik og tredjelande, navnlig i tilfælde hvor Fællesskabet har god grund til at formode, at de pågældende varer forud for indførslen i Fællesskabet kan have passeret Den Tjekkiske Republiks område som transitvarer. Disse oplysninger kan på Fællesskabets anmodning indbefatte genparter af alle relevante dokumenter.5. Foreligger der tilstrækkeligt bevis for, at bestemmelserne i denne protokol er blevet omgået eller overtrådt, kan de kompetente myndigheder i Den Tjekkiske Republik og Fællesskabet aftale, at der træffes sådanne foranstaltninger, som er fastsat i artikel 11, stk. 4, i protokollen, og alle andre foranstaltninger, som er nødvendige for at forhindre en gentagelse af sådan omgåelse eller overtrædelse.Bilag til tillæg A, artikel 2 stk. 1 >REFERENCE TIL EN FILM>Bilag til tillæg A, artikel 7 stk. 1 >REFERENCE TIL EN FILM>Tillæg B Genindførsel i Fællesskabet, som omhandlet i artikel 4, stk. 2, i denne protokol, af de varer, der er anført i bilaget til dette tillæg, er omfattet af bestemmelserne i denne protokol, medmindre andet fremgår af nedenstående særlige bestemmelser:1. Kun genindførsel i Fællesskabet af varer, der er omfattet af de specifikke kvantitative lofter, som er fastsat i bilaget til dette tillæg, anses for genindførsel som omhandlet i artikel 4, stk. 2, i protokollen, jf. dog stk. 2.2. For genindførsel af varer, der ikke er omfattet af bilaget til dette tillæg, kan der fastsættes specifikke kvantitative lofter efter konsultationer i overensstemmelse med de procedurer, der er fastlagt i protokollens artikel 14, forudsat at de pågældende varer er omfattet af kvantitative lofter i henhold til bilag II til protokollen eller af tilsynsforanstaltninger.3. Under hensyntagen til begge parters interesser kan Fællesskabet efter eget skøn eller på


text: grundlag af en anmodning fra Den Tjekkiske Republik i henhold til protokollens artikel 14:a) undersøge mulighederne for overførsel mellem kategorierne og forlods udnyttelse eller overførsel af dele af specifikke kvantitative lofter mellem to årb) undersøge mulighederne for at hæve specifikke kvantitative lofter ogiværksætte sådanne foranstaltninger.4. Fællesskabet kan imidlertid inden for følgende rammer automatisk udnytte den fleksibilitet, der følger af stk. 3:a) overførsel mellem kategorierne må ikke overstige 25 % af den mængde, der er fastsat for den kategori, hvortil overførslen finder stedb) overførsel af specifikke kvantitative lofter mellem to år må ikke overstige 13,5 % af den mængde, der er fastsat for det år, i hvilket den faktiske udnyttelse finder stedc) forlods udnyttelse af specifikke kvantitative lofter mellem to år må ikke overstige 7,5 % af den mængde, der er fastsat for det år, i hvilket den faktiske udnyttelse finder sted.5. Fællesskabet underretter Den Tjekkiske Republik om alle foranstaltninger, der træffes i henhold til de foregående stykker.6. De kompetente myndigheder i Fællesskabet foretager afskrivning på et af de specifikke kvantitative lofter, som er omhandlet i stk. 1, på tidspunktet for udstedelsen af den forhåndsbevilling, der er omhandlet i Rådets forordning (EØF) nr. 636/82 om økonomisk passiv forædling. Der foretages afskrivning på det specifikke kvantitative loft for det år, i hvilket forhåndsbevillingen udstedes.7. Overførsler fra en kategori til en anden og kombinerede afskrivninger på det kvantitative loft for varer i gruppe II og III skal beregnes på grundlag af omregningstabellen i bilag I til protokollen.8. For alle varer, der er omfattet af dette tillæg, udsteder de organisationer, der ifølge tjekkisk lov er bemyndiget hertil, i henhold til bestemmelserne i tillæg A til denne protokol et oprindelsescertifikat, i hvilket der henvises til den i stk. 6 nævnte forhåndsbevilling som bevis for, at den deri beskrevne forædling har fundet sted i Den Tjekkiske Republik.9. Fællesskabet meddeler Den Tjekkiske Republik navn og adresse på de kompetente myndigheder i Fællesskabet, som udsteder de forhåndsbevillinger, der er nævnt i stk. 6, samt aftryk af de stempler, de pågældende myndigheder anvender.10. Uden at dette berører bestemmelserne i stk. 1-9 konsulterer Den Tjekkiske Republik og Fællesskabet fortsat hinanden med henblik på at finde en gensidigt tilfredsstillende løsning, som gør det muligt for begge parter at drage fordel af protokollens bestemmelser om passiv forædling, således at der sikres en effektiv udvikling af samhandelen med tekstilvarer mellem Den Tjekkiske Republik og Fællesskabet.Bilag til tillæg B >TABELPOSITION>Tillæg C (omhandlet i tillægsprotokollens artikel 5, stk. 3) VARER FREMSTILLET SOM HJEMMEINDUSTRI OG FOLKLORISTISKE VARER MED OPRINDELSE I DEN TJEKKISKE REPUBLIK 1. Den fritagelse, der er omhandlet i protokollens artikel 5, stk. 3, for så vidt angår varer, fremstillet som hjemmeindustri, gælder kun for følgende varer:a) vævede stoffer, som udelukkende fremstilles på hånd- eller foddrevne væve, og som traditionelt fremstilles i Den Tjekkiske Republiks hjemmeindustrib) beklædningsgenstande og andre tekstilvarer, der traditionelt håndfremstilles i Den Tjekkiske Republiks hjemmeindustri af ovennævnte stoffer, og som udelukkende syes i hånden uden hjælp af maskinerc) traditionelle folkloristiske varer fra Den Tjekkiske Republik, som fremstilles i hånden, og som anføres


text: i en liste, der skal godkendes af Fællesskabet og Den Tjekkiske Republik.Der indrømmes alene fritagelse for varer, der er omfattet af et certifikat, som er i overensstemmelse med modellen i bilaget til dette tillæg, og som er udstedt af de kompetente myndigheder i Den Tjekkiske Republik. På certifikaterne anføres en begrundelse for udstedelsen heraf, og de skal godkendes af den importerende parts kompetente myndigheder, efter at de har fundet det godtgjort, at de pågældende varer opfylder de betingelser, der er fastlagt i dette tillæg. Certifikater, som omfatter de varer, der er nævnt i litra c), skal tydeligt påstemples »FOLKLORE«. Er parterne uenige om de pågældende varers art, afholdes der konsultationer inden for en måned med henblik på at bilægge sådanne uoverensstemmelser.Skulle indførslen af en vare, der er omfattet af dette tillæg, nå et sådant omfang, at det skaber vanskeligheder i Fællesskabet, indledes der hurtigst muligt konsultationer med Den Tjekkiske Republik i henhold til den procedure, der er fastlagt i denne protokols artikel 14, med henblik på at finde en løsning på problemet, om nødvendigt ved indførelse af et kvantitativt loft.2. Bestemmelserne i afsnit IV og V i tillæg A finder tilsvarende anvendelse på de varer, der er omfattet af stk. 1 i dette tillæg.Bilag til tillæg C, punkt 1 >REFERENCE TIL EN FILM>Godkendt protokollat nr. 1 I forbindelse med den protokol mellem Det Europæiske Fællesskab og Den Tjekkiske Republik om handel med tekstilvarer, som paraferedes den 17. september 1993, nåede parterne til enighed om, at artikel 7 og 8 i protokollen ikke udelukker, at Fællesskabet, hvis betingelserne herfor er opfyldt, anvender tilsynsordningen eller beskyttelsesforanstaltningerne for en eller flere af Fællesskabets regioner i overensstemmelse med principperne for det indre marked.Den Tjekkiske Republik underrettes under sådanne omstændigheder på forhånd om de relevante bestemmelser i tillæg A til denne protokol, som vil blive anvendt i det foreliggende tilfælde.For regeringen for Den Tjekkiske RepublikFor Rådet for Den Europæiske UnionGodkendt protokollat nr. 2 Uanset artikel 12, stk. 1, i denne protokol, kan Fællesskabet af tvingende tekniske eller administrative grunde eller for at finde en løsning på økonomiske problemer, der er en følge af regional koncentration af indførslen, eller for at bekæmpe omgåelse og misligholdelse af bestemmelserne i denne protokol, i en begrænset periode indføre en særlig forvaltningsordning i overensstemmelse med principperne for det indre marked.Er parterne imidlertid ikke i stand til at finde en tilfredsstillende løsning under de konsultationer, der er omhandlet i artikel 12, stk. 3, forpligter Den Tjekkiske Republik sig til på anmodning fra Fællesskabet at overholde midlertidige eksportlofter for en eller flere regioner i Fællesskabet. Indførelsen af sådanne lofter udelukker ikke, at der til de(n) pågældende region(er) indføres varer, som er afsendt fra Den Tjekkiske Republik på grundlag af eksportlicenser udstedt før datoen for Fællesskabets formelle underretning af Den Tjekkiske Republik om indførelsen af ovennævnte lofter.Fællesskabet underretter Den Tjekkiske Republik om de tekniske og administrative foranstaltninger, som er fastlagt i medfølgende verbalnote, der af begge parter skal indføres for at gennemføre ovenstående bestemmelser i overensstemmelse med principperne for det indre marked.For regeringen


text: for Den Tjekkiske RepublikFor Rådet for Den Europæiske UnionVerbalnote Generaldirektoratet for Forbindelser med Tredjelande under Kommissionen for De Europæiske Fællesskaber skal herved over for Den Tjekkiske Republiks mission ved De Europæiske Fællesskaber henvise til den protokol, der er forhandlet mellem Den Tjekkiske Republik og Fællesskabet om handel med tekstilvarer, og som paraferedes den 17. september 1993.Generaldirektoratet kan meddele Den Tjekkiske Republiks mission, at Fællesskabet har besluttet fra den 1. januar 1993 at anvende bestemmelserne i stk. 1 i det godkendte protokollat nr. 2 til protokollen, som paraferedes den 17. september 1993. De tilsvarende bestemmelser i artikel 7 og 12 i tillæg A til protokollen finder følgelig også anvendelse fra nævnte dato.Generaldirektoratet for Forbindelser med Tredjelande vil gerne benytte lejligheden til over for Den Tjekkiske Republiks mission ved De Europæiske Fællesskaber at give udtryk for sin mest udmærkede højagtelse.Godkendt protokollat nr. 3 I forbindelse med protokollen mellem Det Europæiske Fællesskab og Den Tjekkiske Republik om handel med tekstilvarer, som paraferedes i Bruxelles den 17. september 1993, nåede parterne til enighed om, at Den Tjekkiske Republik bestræber sig for at sikre, at visse regioner i Fællesskabet, som traditionelt har tegnet sig for forholdsvis små kvoter af fællesskabskontingenterne, ikke afskæres fra at indføre varer, der anvendes som råmateriale i deres forarbejdningsindustri.Fællesskabet og Den Tjekkiske Republik aftalte endvidere om fornødent at afholde konsultationer med henblik på at løse problemer, der måtte opstå i den forbindelse.For regeringen for Den Tjekkiske RepublikFor Rådet for Den Europæiske UnionGodkendt protokollat nr. 4 I forbindelse med den protokol mellem Det Europæiske Fællesskab og Den Tjekkiske Republik om handel med tekstilvarer, som paraferedes i Bruxelles den 17. september 1993, erklærede Den Tjekkiske Republik, at fra tidspunktet for indgivelse af anmodningen om de konsultationer, der er omhandlet i artikel 12, stk. 3, og indtil sådanne konsultationer har fundet sted, er Den Tjekkiske Republik rede til at samarbejde ved ikke at udstede eksportlicenser, som vil forværre de problemer, der er en følge af en regional koncentration af den direkte indførsel til Fællesskabet.For regeringen for Den Tjekkiske RepublikFor Rådet for Den Europæiske UnionGodkendt protokollat nr. 5 I forbindelse med den protokol mellem Det Europæiske Fællesskab og Den Tjekkiske Republik om handel med tekstilvarer, som paraferedes i Bruxelles den 17. september 1993, er parterne enige om, at der ved alle henvisninger i protokollen til protokollens anvendelsesperiode eller til den periode, ved udløbet af hvilken alle kvantitative restriktioner skal være ophævet, forstås en periode på fem år fra den 1. januar 1993, medmindre de multilaterale forhandlinger under Uruguay-runden afsluttes, og resultaterne træder i kraft i 1992. I så fald skal ovennævnte perioder svare til halvdelen af den periode, der fastsættes for tekstilvarers og beklædningsgenstandes integrering i GATT i forbindelse med de pågældende forhandlinger, men kan under ingen omstændigheder være mindre end fem år regnet fra den 1. januar 1993.For regeringen for Den Tjekkiske RepublikFor Rådet for Den Europæiske UnionNoteudveksling Generaldirektoratet for Forbindelser med Tredjelande under Kommissionen for De Europæiske Fællesskaber skal herved over for Den Tjekkiske Republiks mission ved De Europæiske Fællesskaber henvise til den


text: protokol mellem Den Tjekkiske Republik og Fællesskabet om handel med tekstilvarer, som paraferedes den 17. september 1993.Generaldirektoratet kan meddele Den Tjekkiske Republiks mission, at Fællesskabet, indtil de nødvendige procedurer for indgåelse af protokollen og for dennes ikrafttræden er afsluttet, er rede til at anvende protokollens bestemmelser de facto fra den 1. januar 1993. Dette er dog under forudsætning af, at begge parter til enhver tid med 120 dages varsel kan bringe denne de facto-anvendelse af protokollen til ophør.Generaldirektoratet for Forbindelser med Tredjelande vil gerne bede Den Tjekkiske Republiks mission bekræfte, at den er indforstået med ovenstående.Generaldirektoratet for Forbindelser med Tredjelande vil gerne benytte lejligheden til over for Den Tjekkiske Republiks mission ved De Europæiske Fællesskaber at give udtryk for sin mest udmærkede højagtelse.Noteudveksling Den Tjekkiske Republiks mission ved De Europæiske Fællesskaber skal herved over for Generaldirektoratet for Forbindelser med Tredjelande under Kommissionen for De Europæiske Fællesskaber henvise til generaldirektoratets note vedrørende den protokol mellem Den Tjekkiske Republik og Fællesskabet om handel med tekstilvarer, som paraferedes den 17. september 1993.Den Tjekkiske Republiks mission skal herved over for generaldirektoratet bekræfte, at Den Tjekkiske Republiks regering, indtil de nødvendige procedurer for indgåelse af protokollen og for dennes ikrafttræden er afsluttet, er rede til at anvende protokollens bestemmelser de facto fra den 1. januar 1993. Dette er dog under forudsætning af, at begge parter til enhver tid med 120 dages varsel kan bringe denne de facto-anvendelse af protokollen til ophør.Den Tjekkiske Republiks mission ved De Europæiske Fællesskaber vil gerne benytte lejligheden til over for Generaldirektoratet for Forbindelser med Tredjelande at give udtryk for sin mest udmærkede højagtelse.Oplysning vedrørende datoen for ikrafttrædelse af tillægsprotokollen til Europaaftalen mellem Det Europæiske Fællesskab og Den Tjekkiske Republik om handel med tekstilvarer Da de kontraherende parter har meddelt hinanden, at de har afsluttet de nødvendige procedurer for ikrafttrædelse af tillægsprotokollen til Europaaftalen mellem Det Europæiske Fællesskab og Den Tjekkiske Republik om handel med tekstilvarer, træder protokollen i kraft den 1. januar 1996, jf. bestemmelserne i artikel 15.


text:
 |
 22010A1112(01)
 Aftalen mellem Den Europæiske Union og Den Islamiske Republik Afghanistan om status for Den Europæiske Unions politimission i Afghanistan, EUPOL AFGHANISTAN
 EU-Tidende nr. L 294 af 12/11/2010 s. 2 - 8
 OVERSÆTTELSEAftalenmellem Den Europæiske Union og Den Islamiske Republik Afghanistan om status for Den Europæiske Unions politimission i Afghanistan, EUPOL AFGHANISTANDEN EUROPÆISKE UNION, i det følgende benævnt "EU",på den ene side, ogDEN ISLAMISKE REPUBLIK AFGHANISTAN, i det følgende benævnt "værtsstaten",på aftalens anden side,i det følgende samlet benævnt "parterne", er —UNDER HENSYN TIL:skrivelsen fra Den Islamiske Republik Afghanistans udenrigsminister Rangin Dadfar Spanta, dateret den 16. maj 2007, hvori EU opfordres til at iværksætte en politimission i AfghanistanRådets vedtagelse den 30. maj 2007 af fælles aktion 2007/369/FUSP om oprettelse af Den Europæiske Unions politimission i Afghanistan, EUPOL AFGHANISTANnævnte fælles aktions betragtning 9, som tilkendegiver, at EUPOL AFGHANISTAN vil indgå i en bredere kontekst af det internationale samfunds indsats for at bistå Afghanistans regering med at overtage ansvaret for at styrke retsstaten og navnlig med at forbedre det civile politis kapacitet og retshåndhævelseskapacitetenRådets vedtagelse den 18. maj 2010 af afgørelse 2010/279/FUSP om forlængelse af EUPOL AFGHANISTANnævnte afgørelses artikel 3, stk. 2, som fastsætter, at EUPOL AFGHANISTAN er en mission uden udøvende beføjelser, der udfører sine opgaver gennem bl.a. overvågning, mentorordninger, rådgivning og uddannelsenævnte afgørelses artikel 8, stk. 1, som fastsætter, at EUPOL AFGHANISTANs personales status i Afghanistan, herunder eventuelt privilegier, immuniteter og yderligere garantier, der måtte være nødvendige, for at EUPOL AFGHANISTAN kan gennemføres og fungere korrekt, fastlægges i en aftale, der indgås i overensstemmelse med artikel 37 i traktaten om Den Europæiske Unionat denne aftale ikke påvirker de rettigheder og forpligtelser, som parterne har i henhold til internationale aftaler og andre instrumenter om oprettelse af internationale domstole, herunder statutten for Den Internationale Straffedomstol,BLEVET ENIGE OM FØLGENDE:Artikel 1Anvendelsesområde og definitioner1. Denne aftale finder anvendelse på Den Europæiske Unions politimission i Den Islamiske Republik Afghanistan og dens personel.2. Denne aftale finder kun anvendelse på værtsstatens område.3. I denne aftale forstås ved:a) "EUPOL AFGHANISTAN" : EU's politimission i Afghanistan, oprettet af Rådet for Den Europæiske Union ved fælles aktion 2007/369/FUSP af 30. maj 2007, herunder dens komponenter, styrker, enheder, hovedkvarter og personel, der er deployeret på værtsstatens område og stillet til rådighed for EUPOL AFGHANISTANb) "missionschef" : den missionschef for EUPOL AFGHANISTAN, som er udpeget af Rådet for Den Europæiske Unionc) "EUPOL AFGHANISTAN-personel" : missionschefen, det personel, der er udstationeret af EU's medlemsstater og EU-institutionerne samt af de stater, der ikke er medlemmer af EU, og som af EU er blevet indbudt til at deltage i EUPOL AFGHANISTAN, internationale medarbejdere, der er kontraktansat af EUPOL AFGHANISTAN, og eventuelt andre internationale medarbejdere, der midlertidigt er tilknyttet EUPOL AFGHANISTAN som yderligere ekspertise, deployeret til forberedelse af, støtte for og gennemførelse af missionen, samt internationalt personel på tjenesterejse for en udsenderstat eller en EU-institution som led i missionen. Alt EUPOL AFGHANISTAN-personel indrømmes alle de privilegier og immuniteter, der fastsættes i denne aftale, uanset om det land, hvor de har statsborgerskab, har udstedt dem nationalitetspas. EUPOL


text: AFGHANISTAN-personel omfatter ikke kommercielle ordremodtagere eller lokalt personel.d) "hovedkvarter" : EUPOL AFGHANISTANs centrale hovedkvarter i Kabule) "udsenderstat" : en EU-medlemsstat eller en stat, der ikke er medlem af EU, som har udstationeret personel ved EUPOL AFGHANISTANf) "faciliteter" : alle bygninger, lokaler, installationer og områder, der er nødvendige for gennemførelse af EUPOL AFGHANISTANs aktiviteter samt for indkvartering af EUPOL AFGHANISTAN-personel i overensstemmelse med værtsstatens love og administrative bestemmelserg) "lokalt personel" : personel, der er statsborgere i eller har fast bopæl i værtsstatenh) "officiel korrespondance" : al korrespondance vedrørende EUPOL AFGHANISTAN og dens funktioneri) "diplomatiske principper" : de relevante principper i Wienerkonventionen om diplomatiske forbindelser af 18. april 1961, som begge parter gensidigt skal efterleve i overensstemmelse med denne aftales bestemmelserj) "værtsstaten" : Den Islamiske Republik Afghanistan.Artikel 2Almindelige bestemmelser1. EUPOL AFGHANISTAN og EUPOL AFGHANISTAN-personel skal overholde og iagttage værtsstatens love og administrative bestemmelser og afstå fra enhver handling eller aktivitet, der er uforenelig med EUPOL AFGHANISTANs mål.2. EUPOL AFGHANISTAN skal være uafhængig med hensyn til udførelsen af sine opgaver i henhold til denne aftale. Værtsstaten skal respektere, at EUPOL AFGHANISTAN er en enhed af international karakter.3. Missionschefen underretter regelmæssigt værtsstatens regering om størrelsen af det EUPOL AFGHANISTAN-personel, der fast er stationeret på værtsstatens område.Artikel 3Identifikation1. EUPOL AFGHANISTAN-personel modtager og identificerer sig med et EUPOL AFGHANISTAN identitetskort, som det altid skal bære på sig. De relevante myndigheder med ansvar for sikkerhed, beskatning, indvandring og told i værtsstaten modtager en model af EUPOL AFGHANISTANs identitetskort.2. EUPOL AFGHANISTAN har efter afgørelse truffet af missionschefen ret til at opsætte EU's flag ved sit hovedkvarter og andre steder, alene eller sammen med værtsstatens flag, med værtsstatens samtykke og afhængig af sikkerhedssituationen det pågældende sted. Nationale flag eller emblemer for de nationale kontingenter, som udgør EUPOL AFGHANISTAN, kan anvendes på EUPOL AFGHANISTANsfaciliteter, køretøjer og andre transportmidler samt på uniformer efter afgørelse truffet af missionschefen.Artikel 4Grænsepassage og bevægelser på værtsstatens område1. EUPOL AFGHANISTAN-personel, aktiver, køretøjer og andre civile transportmidler skal passere værtspartens grænse ved de officielle grænseovergangssteder og ad internationale luftkorridorer.2. Værtsstaten skal lette indrejse til og udrejse fra værtsstatens område for EUPOL AFGHANISTAN-personel og EUPOL AFGHANISTANs aktiver, køretøjer og andre civile transportmidler. Bortset fra paskontrol ved indrejse til og udrejse fra værtsstatens område er EUPOL AFGHANISTAN-personel, der har et identitetskort fra EUPOL AFGHANISTAN eller et midlertidigt bevis for deltagelse i EUPOL AFGHANISTAN, undtaget fra bestemmelser om pas, toldkontrol og toldbehandling, visum og indvandring samt enhver form for indvandringskontrol på værtsstatens område.3. EUPOL AFGHANISTAN-personel, der ansøger om visum, er undtaget fra værtsstatens bestemmelser om registrering af og kontrol med udlændinge, men opnår ikke ret til varigt ophold eller bopæl på værtsstatens område. Med henblik herpå træffer Afghanistans udenrigsministerium foranstaltninger i overensstemmelse med lovgivningen.4. EUPOL AFGHANISTANs aktiver, køretøjer og andre civile transportmidler, der til støtte for EUPOL AFGHANISTAN føres ind i, gennem eller ud af værtsstatens område, er fritaget for kontrol samt for at skulle medføre materielfortegnelser og enhver anden tolddokumentation. Værtsstatens relevante myndigheder modtager en fortegnelse over EUPOL AFGHANISTANs aktiver, køretøjer og andre civile transportmidler.5. Køretøjer og andre civile


text: transportmidler, der anvendes til støtte for EUPOL AFGHANISTAN, er ikke omfattet af lokale licens- eller registreringskrav. De relevante internationale standarder og bestemmelser finder fortsat anvendelse. Efter anmodning fra missionschefen udleverer værtsstaten diplomatnummerplader til alle EUPOL AFGHANISTANs køretøjer uden vederlag. Om nødvendigt kan der indgås supplerende ordninger som omhandlet i artikel 19.6. EUPOL AFGHANISTAN-personel kan føre køretøjer, sejle fartøjer, skibe og færger og flyve luftfartøjer og andre civile transportmidler på værtsstatens område, hvis det har gyldigt nationalt eller internationalt henholdsvis kørekort, skibsførercertifikat eller pilotcertifikat. Værtsstaten skal acceptere kørekort eller tilladelser, der bæres af EUPOL AFGHANISTAN-personel, som gyldige uden betaling af skatter eller afgifter.7. EUPOL AFGHANISTANs personel og køretøjer og andre civile transportmidler samt udstyr og forsyninger har fri og ubegrænset bevægelsesfrihed på værtsstatens område, herunder i værtsstatens luftrum, under hensyntagen til sikkerhedssituationen, som den i fællesskab vurderes af missionschefen og de respektive myndigheder i værtsstaten. Om nødvendigt kan der indgås supplerende ordninger som omhandlet i denne aftales artikel 19.8. Med henblik på tjenesterejser kan EUPOL AFGHANISTAN-personel og lokalt personel benytte offentlige veje, broer, fartøjer, skibe og færger samt lufthavne uden betaling af afgifter, gebyrer, vejafgifter, skatter og lignende. Under eksterne rejser skal international ret overholdes. EUPOL AFGHANISTAN og dens lokale personel er ikke fritaget for at betale rimelige gebyrer for bestilte og modtagne ydelser på samme betingelser som dem, der gælder for værtsstatens egne statsborgere.Artikel 5Privilegier og immuniteter, som værtsstaten indrømmer EUPOL AFGHANISTAN1. EUPOL AFGHANISTANs faciliteter er ukrænkelige. Værtsstatens repræsentanter har kun adgang til dem med tilladelse fra missionschefen.2. EUPOL AFGHANISTAN faciliteter, disses inventar og andre aktiver samt dens tilladte transportmidler nyder immunitet med hensyn til ransagning, rekvisition, arrest eller tvangsfuldbyrdelse i overensstemmelse med de diplomatiske principper.3. EUPOL AFGHANISTAN, dens ejendom og aktiver, uanset lokalisering og indehaver, nyder immunitet med hensyn til enhver form for retsforfølgning.4. EUPOL AFGHANISTANs arkiver og dokumenter, uanset hvor de måtte befinde sig, er ukrænkelige på et hvilket som helst tidspunkt i overensstemmelse med de diplomatiske principper. EUPOL AFGHANISTAN underretter officielt værtsstatens myndigheder om, hvor de nævnte arkiver og dokumenter befinder sig.5. EUPOL AFGHANISTANs officielle korrespondance er ukrænkelig.6. EUPOL AFGHANISTAN og dens leverandører eller kontrahenter er fritaget for alle nationale, regionale og kommunale afgifter, skatter og gebyrer af lignende art for indkøbte og importerede varer, præsterede tjenesteydelser og faciliteter, som EUPOL AFGHANISTAN anvender med henblik på EUPOL AFGHANISTAN. EUPOL AFGHANISTAN er i overensstemmelse med de diplomatiske principper ikke fritaget for afgifter, skatter eller gebyrer, der udgør betaling for præsterede tjenesteydelser.7. I overensstemmelse med de diplomatiske principper tillader værtsstaten indførsel af alle lovlige genstande, der er nødvendige for EUPOL AFGHANISTAN, og fritager disse genstande for told, gebyrer, vejafgifter, skatter og lignende afgifter bortset fra betaling for lager- og transportydelser samt tilsvarende ydelser.Artikel 6Privilegier og immuniteter, som værtsstaten indrømmer EUPOL AFGHANISTAN-personel1. EUPOL AFGHANISTAN-personel må i overensstemmelse med de diplomatiske principper hverken fængsles eller tilbageholdes.2. EUPOL AFGHANISTAN-personels dokumenter, korrespondance og aktiver er ukrænkelige, medmindre der er tale om gennemførelsesforanstaltninger, som er tilladt i henhold til stk. 7.3. Værtsstaten udsteder i henhold til sine gældende love og forskrifter et diplomatidentitetskort til


text: EUPOL AFGHANISTAN-personel uden vederlag.4. EUPOL AFGHANISTAN-personel nyder under alle vilkår immunitet med hensyn til værtsstatens strafferetlige jurisdiktion. EUPOL AFGHANISTAN-personellets immunitet med hensyn til værtsstatens strafferetlige jurisdiktion kan ophæves af udsenderstaten eller den pågældende EU-institution. En sådan ophævelse skal altid være eksplicit.5. EUPOL AFGHANISTAN-personel nyder immunitet med hensyn til værtsstatens civilretlige og administrative jurisdiktion for så vidt angår mundtlige eller skriftlige udtalelser og alle handlinger, det har udført som led i udøvelsen af sine officielle funktioner. Hvis der indledes civil retssag mod EUPOL AFGHANISTAN-personel for en domstol i værtsstaten, skal missionschefen og udsenderstatens kompetente myndighed eller EU-institutionen omgående underrettes. Før sagen indledes ved domstolen, skal missionschefen og den kompetente myndighed i udsenderstaten eller EU-institutionen over for vedkommende domstol attestere, om den pågældende handling blev begået af EUPOL AFGHANISTAN-personel som led i udøvelsen af dets officielle funktioner. Hvis handlingen blev begået som led i udøvelsen af officielle funktioner, må retssagen ikke indledes, og bestemmelserne i artikel 16 finder anvendelse. Hvis handlingen ikke blev begået som led i udøvelsen af officielle funktioner, kan retssagen fortsættes. Den attestering, der afgives af missionschefen og den kompetente myndighed i udsenderstaten eller EU-institutionen, er bindende i forhold til jurisdiktionen i værtsstaten, som ikke kan anfægte den. Hvis EUPOL AFGHANISTAN-personel indleder en retssag, afskærer dette det fra at påberåbe sig jurisdiktionel immunitet med hensyn til ethvert modkrav, der er direkte forbundet med den principale påstand.6. EUPOL AFGHANISTAN-personel er ikke forpligtet til at vidne i retten.7. Der må ikke træffes nogen gennemførelsesforanstaltninger over for EUPOL AFGHANISTAN-personel, medmindre det sagsøges i en civil retssag, der ikke vedrører dets officielle funktioner. Ejendom tilhørende EUPOL AFGHANISTAN-personel, der af missionschefen attesteres som værende nødvendig for udøvelsen af dets officielle funktioner, må ikke konfiskeres med henblik på fuldbyrdelse af en dom, retsafgørelse eller kendelse. I civile retssager må EUPOL AFGHANISTAN-personel ikke underkastes nogen begrænsninger i sin personlige frihed eller nogen anden tvangsforanstaltning.8. EUPOL AFGHANISTAN-personellets immunitet med hensyn til værtsstatens jurisdiktion fritager det ikke for at være underlagt de respektive udsenderstaters jurisdiktioner.9. EUPOL AFGHANISTAN-personel er med hensyn til tjenesteydelser præsteret for missionen undtaget fra eventuelle bestemmelser om social sikring i værtsstaten i overensstemmelse med de diplomatiske principper.10. EUPOL AFGHANISTAN-personel er fritaget for enhver form for beskatning i værtsstaten af de vederlag og honorarer, som EUPOL AFGHANISTAN og udsenderstaterne betaler det, samt af enhver indkomst, der modtages uden for værtsstaten. Lokalt personel er ikke undtaget fra den gældende lovgivning.11. Værtsstaten tillader i overensstemmelse med eventuelle love og administrative bestemmelser, den måtte vedtage, indførsel af genstande til EUPOL AFGHANISTAN-personels personlige brug og fritager disse for al told og alle skatter og lignende afgifter bortset fra betaling for lager- og transportydelser samt tilsvarende ydelser. Værtsstaten tillader også eksport af sådanne genstande. For så vidt angår varer og tjenesteydelser, der købes på hjemmemarkedet, er EUPOL AFGHANISTAN-personel fritaget for merværdiafgift og skatter i henhold til værtsstatens lovgivning.12. EUPOL AFGHANISTAN-personels personlige bagage er fritaget for kontrol, medmindre der er vægtige grunde til at antage, at den indeholder genstande, der ikke er til personellets personlige brug, eller genstande, hvis import- eller eksport


text: i værtsstaten er forbudt ved lov eller underlagt karantæneregler. Kontrol af sådan personlig bagage må kun udføres i nærværelse af repræsentanter for de respektive organer i værtsstaten og den berørte internationale EUPOL AFGHANISTAN-medarbejder eller, på sidstnævntes vegne, af en bemyndiget repræsentant for EUPOL AFGHANISTAN.Artikel 7Lokalt personelLokalt personel nyder kun privilegier og immuniteter i henhold til internationale kategorier i det omfang, dette tillades af værtsstaten. Værtsstaten skal dog udøve sin jurisdiktion over sådant personel på en sådan måde, at det ikke i urimeligt omfang griber forstyrrende ind i udførelsen af EUPOL AFGHANISTANs funktioner.Artikel 8Strafferetlig jurisdiktionEn udsenderstats kompetente myndigheder kan på værtsstatens område udøve den strafferetlige og disciplinære jurisdiktion, de er tillagt i henhold til udsenderstatens lovgivning, over EUPOL AFGHANISTAN-personel.Artikel 9Sikkerhed1. Værtsstaten har det fulde ansvar for med egne midler at garantere sikkerheden for EUPOL AFGHANISTAN-personel.2. Med henblik på stk. 1 træffer værtsstaten alle nødvendige foranstaltninger til EUPOL AFGHANISTAN og EUPOL AFGHANISTAN-personels beskyttelse og sikkerhed. Alle specifikke bestemmelser herom, som værtsstaten foreslår, skal godkendes af missionschefen, inden de iværksættes. Værtsstaten tillader og støtter uden vederlag aktiviteter i forbindelse med medicinsk evakuering af EUPOL AFGHANISTAN-personel.Om nødvendigt kan der indgås supplerende ordninger som omhandlet i artikel 19.3. EUPOL AFGHANISTAN-personel har efter afgørelse truffet af missionschefen ret til at bære personlige våben og ammunition i overensstemmelse med værtsstatens lovgivning om sprængstoffer og små våben og udelukkende med henblik på selvforsvar. Med henblik herpå forelægger EUPOL AFGHANISTAN regelmæssigt en fortegnelse over de skydevåben, som dets personel bærer, for de respektive afghanske myndigheder.Artikel 10Uniform1. EUPOL AFGHANISTAN-personel bærer national uniform eller civil beklædning med tydelig identifikation af EUPOL AFGHANISTAN.2. Uniform bæres efter regler udstedt af missionschefen.Artikel 11Samarbejde og adgang til oplysninger1. Værtsstaten samarbejder fuldt ud med og yder fuld støtte til EUPOL AFGHANISTAN og til EUPOL AFGHANISTAN-personel.2. På anmodning, og når det er nødvendigt af hensyn til gennemførelsen af EUPOL AFGHANISTANs mandat, sikrer værtsstaten, at EUPOL AFGHANISTAN-personel får reel adgang til:- faciliteter, områder og officielle køretøjer, der kontrolleres af værtsstaten, og som er relevante for opfyldelsen af EUPOL AFGHANISTANs mandat- dokumenter, materialer og oplysninger, der kontrolleres af værtsstaten, for så vidt de er nødvendige for opfyldelsen af EUPOL AFGHANISTANs mandat og med de nationale sikkerhedsmyndigheders samtykke.Om nødvendigt kan der med henblik på første led indgås supplerende ordninger som omhandlet i artikel 19.3. Missionschefen og værtsstaten konsulterer regelmæssigt hinanden og træffer passende foranstaltninger for at sikre tætte og gensidige forbindelser på alle relevante niveauer. Værtsstaten kan udpege en forbindelsesofficer ved EUPOL AFGHANISTAN.Artikel 12Værtsstatens støtte og indgåelse af kontrakter1. Værtsstaten bistår på anmodning EUPOL AFGHANISTAN med at finde egnede faciliteter.2. Værtsstaten stiller, når det er nødvendigt og muligt, gratis faciliteter, som den selv ejer, til rådighed for EUPOL AFGHANISTAN, såfremt sådanne faciliteter er nødvendige med henblik på udførelse af EUPOL AFGHANISTANs administrative og operative aktiviteter. Faciliteter, som ejes af private enheder, kan udelukkende anvendes af EUPOL AFGHANISTAN med ejerens samtykke og under fuld overholdelse af den pågældende lejekontrakt eller anden kontrakt.3. Værtsstaten bistår, så vidt dens midler og kapacitet rækker, ved forberedelsen, etableringen og gennemførelsen af samt støtten til EUPOL


text: AFGHANISTAN, herunder med samplacerede faciliteter og udstyr til missionens eksperter.4. Bistanden og støtten fra værtsstaten til EUPOL AFGHANISTAN ydes på mindst samme betingelser som bistand og støtte til værtsstatens egne statsborgere.5. EUPOL AFGHANISTAN har den nødvendige rets- og handleevne i henhold til værtsstatens love og administrative bestemmelser til at kunne opfylde sin mission, navnlig med henblik på at åbne bankkonti og erhverve eller afhænde aktiver og optræde som part i en retssag.6. Lovvalg i forbindelse med kontrakter, der indgås af EUPOL AFGHANISTAN i værtsstaten, fastsættes i disse kontrakters bestemmelser herom.7. Det kan i kontrakter, der indgås af EUPOL AFGHANISTAN, fastsættes, at den procedure for bilæggelse af tvister, der er omhandlet i artikel 16, stk. 3 og 4, finder anvendelse på tvister, der skyldes kontraktens gennemførelse.8. Værtsstaten fremmer gennemførelsen af kontrakter, som EUPOL AFGHANISTAN har indgået med handelsvirksomheder med henblik på missionen.Artikel 13Ændringer af faciliteter1. EUPOL AFGHANISTAN er, når det er nødvendigt af operative hensyn, bemyndiget til at opføre, ombygge eller på anden måde ændre de faciliteter, som den ejer, eller som værtsstaten ejer og stiller til dens rådighed.2. Værtsstaten kan ikke kræve erstatning af EUPOL AFGHANISTAN for sådanne opførelser, ombygninger eller ændringer af ovennævnte faciliteter, som værtsstaten ejer.Artikel 14EUPOL AFGHANISTAN-personel, der er afgået ved døden1. Missionschefen har ret til at forestå og træffe hensigtsmæssige foranstaltninger til hjemtransport af EUPOL AFGHANISTAN-personel, der er afgået ved døden, samt af den pågældende persons personlige ejendele.2. Der foretages ikke obduktion af EUPOL AFGHANISTAN-personel, der er afgået ved døden, uden samtykke fra den stat, hvori den pågældende person var statsborger, og overværelse af en repræsentant for EUPOL AFGHANISTAN og/eller en repræsentant for den pågældende stat.3. Værtsstaten og EUPOL AFGHANISTAN samarbejder i videst muligt omfang med henblik på en hurtig hjemsendelse af EUPOL AFGHANISTAN-personel, der er afgået ved døden.Artikel 15Kommunikation1. EUPOL AFGHANISTAN kan i samarbejde med værtsstatens ministerium for telekommunikation og informationsteknologi installere og drive radiosende- og modtageanlæg samt satellitsystemer. Den rådfører sig med værtsstatens kompetente myndigheder for at undgå konflikter vedrørende brug af de dertil egnede frekvenser. Værtsstaten giver gratis adgang til frekvensspektret.2. EUPOL AFGHANISTAN har ret til ubegrænset radio- (herunder satellitradio, bærbar eller håndholdt radio-), telefon-, telegraf- og faxkommunikation samt anden kommunikation og til at installere det nødvendige udstyr til opretholdelse af sådan kommunikation på og mellem EUPOL AFGHANISTAN faciliteter, herunder ret til at trække kabler og jordledninger til brug for missionen.3. EUPOL AFGHANISTAN kan inden for sine egne faciliteter træffe de nødvendige foranstaltninger til befordring af post, der er adresseret til eller afsendt af EUPOL AFGHANISTAN og/eller EUPOL AFGHANISTAN-personel.Artikel 16Erstatningskrav for død, tilskadekomst, skade eller tab1. EUPOL AFGHANISTAN og EUPOL AFGHANISTAN-personel drages ikke til ansvar for tjenstlig skade på eller tab af privat eller statslig ejendom, der er forbundet med operativ nødvendighed eller skyldes aktiviteter i forbindelse med borgerlige uroligheder eller beskyttelse af EUPOL AFGHANISTAN. I tilfælde af en hændelse, der omfatter sådan skade eller tab, foretager parterne i fællesskab en undersøgelse med henblik på at afgøre omstændighederne ved hændelsen.2. Med henblik på afgørelse ved mindelig ordning skal erstatningskrav for skade på eller


text: tab af privat eller statslig ejendom, der ikke er omfattet af stk. 1, samt erstatningskrav for personers død eller tilskadekomst samt erstatningskrav for skade på eller tab af EUPOL AFGHANISTANs ejendom forelægges for EUPOL AFGHANISTAN via værtsstatens kompetente myndigheder for så vidt angår erstatningskrav fra juridiske eller fysiske personer i værtsstaten og for værtsstatens kompetente myndigheder for så vidt angår erstatningskrav fra EUPOL AFGHANISTAN.3. Hvis der ikke kan findes en mindelig ordning, forelægges erstatningskravet for en kravskommission, der er ligeligt sammensat af repræsentanter for EUPOL AFGHANISTAN og repræsentanter for værtsstaten. Afgørelserne vedrørende erstatningskravene træffes i fællesskab.4. Hvis der ikke kan opnås en ordning i kravskommissionen, bilægges tvisten for erstatningskrav på til og med 40000 EUR ved diplomatiske midler mellem værtsstatens og EU's repræsentanter. For erstatningskrav på mere end dette beløb forelægges tvisten for en voldgiftsdomstol, hvis afgørelser er bindende.5. Voldgiftsdomstolen omhandlet i stk. 4 sammensættes af tre voldgiftsmænd, idet én voldgiftsmand udnævnes af værtsstaten, én af EUPOL AFGHANISTAN og den tredje af værtsstaten og EUPOL AFGHANISTAN i fællesskab. Har en af parterne inden senest to måneder ikke udnævnt nogen voldgiftsmand, eller kan der mellem værtsstaten og EUPOL AFGHANISTAN ikke opnås enighed om udnævnelsen af den tredje voldgiftsmand, udnævnes den pågældende voldgiftsmand af chefen for FN's mission i Afghanistan.6. EUPOL AFGHANISTAN og værtsstatens administrative myndigheder indgår en administrativ ordning for at fastlægge kravskommissionens og voldgiftsdomstolens mandat, hvilken procedure der skal anvendes i disse instanser, og under hvilke betingelser erstatningskravene skal fremsættes.Artikel 17Forbindelser og tvister1. Alle spørgsmål, der opstår i forbindelse med anvendelsen af denne aftale, drøftes i fællesskab af repræsentanter for EUPOL AFGHANISTAN og værtsstatens kompetente myndigheder.2. I mangel af forudgående bilæggelse løses tvister om fortolkning eller anvendelse af denne aftale udelukkende med diplomatiske midler mellem værtsstaten og repræsentanter for EU.Artikel 18Andre bestemmelser1. Værtsstatens regering er i overensstemmelse med den relevante lovgivning ansvarlig for, at dens lokale myndigheder implementerer og overholder de privilegier, immuniteter og rettigheder, som EUPOL AFGHANISTAN og EUPOL AFGHANISTAN-personel har i henhold til denne aftale.2. Intet i denne aftale tilsigter eller kan anses for at fravige rettigheder, som en EU-medlemsstat eller en anden stat, der bidrager til EUPOL AFGHANISTAN, har ifølge andre aftaler.Artikel 19GennemførelsesbestemmelserMed henblik på gennemførelsen af denne aftale kan operative, administrative og tekniske spørgsmål gøres til genstand for separate ordninger, som skal indgås mellem missionschefen og værtsstatens administrative myndigheder.Artikel 20Ikrafttræden og ophævelse1. Denne aftale træder i kraft på dagen for undertegnelsen i overensstemmelse med de love og procedurer, der finder anvendelse i værtsstaten. Hvis aftalen ikke udløber tidligere, som følge af at det sidste EUPOL AFGHANISTAN-personel er udrejst fra værtsstaten som meddelt af EUPOL AFGHANISTAN, forbliver den i kraft i tre år fra datoen for undertegnelsen.2. Hvis aftalen ikke udløber tidligere, som følge af at det sidste EUPOL AFGHANISTAN-personel er udrejst fra værtsstaten som meddelt af EUPOL AFGHANISTAN, fornys den tre år efter datoen for undertegnelsen automatisk for endnu en treårig periode, medmindre den afbrydes af en af parterne med seks måneders skriftlig varsel.3. Uanset stk. 1 anses bestemmelserne i artikel 4, stk. 8, artikel 5,


text: stk. 1-3, 6 og 7, artikel 6, stk. 1, 3, 4, 6 og 8-10, og artikel 13 og artikel 16 for at finde anvendelse fra den dato, hvor det første personel ved EUPOL AFGHANISTAN blev deployeret, hvis denne dato er tidligere end datoen for denne aftales ikrafttræden.4. Aftalen kan ændres på grundlag af en skriftlig aftale mellem parterne.5. Ophævelsen af denne aftale berører ikke eventuelle rettigheder eller forpligtelser, der følger af gennemførelsen af denne aftale forud for ophævelsen.Udfærdiget i Kabul, den 14. oktober 2010 på engelsk og dari i to kopier. I tilfælde af uoverensstemmelser mellem fortolkningen af den engelske og dariske sprogversion, har den engelske version forrang.For Den Europæiske UnionVygaudas UšackasFor Den Islamiske Republik AfghanistanEklil Ahmad Hakimi--------------------------------------------------


text:
 3.11.2021
 DA
 Den Europæiske Unions Tidende
 L 387/3
 AFTALE OM ET FÆLLES LUFTFARTSOMRÅDE
 mellem Den Europæiske Union og dens medlemsstater på den ene side og Ukraine på den anden side
 KONGERIGET BELGIEN,
 REPUBLIKKEN BULGARIEN,
 DEN TJEKKISKE REPUBLIK,
 KONGERIGET DANMARK,
 FORBUNDSREPUBLIKKEN TYSKLAND,
 REPUBLIKKEN ESTLAND,
 IRLAND,
 DEN HELLENSKE REPUBLIK,
 KONGERIGET SPANIEN,
 DEN FRANSKE REPUBLIK,
 REPUBLIKKEN KROATIEN,
 DEN ITALIENSKE REPUBLIK,
 REPUBLIKKEN CYPERN,
 REPUBLIKKEN LETLAND,
 REPUBLIKKEN LITAUEN,
 STORHERTUGDØMMET LUXEMBOURG,
 UNGARN,
 REPUBLIKKEN MALTA,
 KONGERIGET NEDERLANDENE,
 REPUBLIKKEN ØSTRIG,
 REPUBLIKKEN POLEN,
 DEN PORTUGISISKE REPUBLIK,
 RUMÆNIEN,
 REPUBLIKKEN SLOVENIEN,
 DEN SLOVAKISKE REPUBLIK,
 REPUBLIKKEN FINLAND,
 KONGERIGET SVERIGE,
 der er parter i traktaten om Den Europæiske Union og traktaten om Den Europæiske Unions funktionsmåde (i det følgende benævnt »EU-traktaterne«) og medlemsstater af Den Europæiske Union (i det følgende benævnt »EU-medlemsstaterne«),
 og
 DEN EUROPÆISKE UNION, i det følgende også benævnt »EU«,
 på den ene side,
 og
 UKRAINE, på den anden side,
 i det følgende under ét benævnt »parterne«,
 SOM ØNSKER at oprette et fælles luftfartsområde på grundlag af gensidig adgang til parternes markeder for luftfart med lige konkurrencevilkår og overholdelse af de samme regler — herunder om flyvesikkerhed, sikkerhedsbeskyttelse, lufttrafikstyring, harmonisering af arbejdsmarkedsforhold og miljø,
 SOM ANERKENDER den internationale civile luftfarts integrerede karakter og Ukraines og EU-medlemsstaternes rettigheder og forpligtelser som følge af deres medlemskab af internationale luftfartsorganisationer, navnlig Organisationen for International Civil Luftfart (ICAO) og Den Europæiske Organisation for Luftfartens Sikkerhed, såvel som deres rettigheder og forpligtelser i henhold til internationale aftaler med tredjelande og internationale organisationer,
 SOM ØNSKER at styrke forbindelserne mellem parterne på lufttransportområdet, herunder på området for industrielt samarbejde, og bygge videre på det eksisterende system af lufttrafikaftaler for at fremme økonomiske, kulturelle og transportmæssige forbindelser mellem parterne,
 SOM ØNSKER at lette udbygningen af mulighederne inden for lufttransport, herunder ved at udvikle lufttransportnet, for at imødekomme passagerers og befragteres ønske om gode lufttransportydelser,
 SOM ANERKENDER betydningen af lufttransport i forbindelse med fremme af handel, turisme og investeringer,
 SOM NOTERER SIG konventionen om international civil luftfart, som blev åbnet for undertegnelse i Chicago den 7. december 1944,
 SOM TAGER I BETRAGTNING, at i associeringsaftalen mellem Den Europæiske Union og Det Europæiske Atomenergifællesskab og deres medlemsstater og Ukraine er det fastsat, at med henblik på at sikre en samordnet transportudvikling mellem parterne tilpasset deres handelsmæssige behov kan betingelserne for gensidig markedsadgang og udøvelse af lufttransporttjenester behandles under specifikke aftaler,
 SOM ØNSKER at gøre det muligt for luftfartsselskaberne at tilbyde passagerer og befragtere konkurrencedygtige priser og ydelser på åbne markeder,
 SOM ØNSKER, at udbyttet af en liberaliseret aftale skal komme alle aktører i lufttransportsektoren, herunder luftfartsselskabernes medarbejdere, til gode,
 SOM AGTER at bygge videre på eksisterende lufttransportaftaler for gradvist at åbne adgangen til markederne og skabe størst mulige fordele for begge parters forbrugere, luftfartsselskaber, arbejdskraft og befolkninger,
 SOM ER ENIGE OM, at reglerne for det fælles luftfartsområde skal bygge på Den Europæiske Unions relevante lovgivning, der er fastsat i bilag I til denne aftale, uden at dette berører EU-traktaterne og den ukrainske forfatning,
 SOM KONSTATERER, at Ukraine har til hensigt i sin luftfartslovgivning at indarbejde Den Europæiske Unions relevante krav


text:
og normer, bl.a. med hensyn til den fremtidige lovgivningsmæssige udvikling i EU,
 SOM ØNSKER at sikre den højeste grad af flyvesikkerhed og sikkerhedsbeskyttelse i international lufttransport og bekræfter deres alvorlige bekymring over handlinger og trusler imod luftfartøjers sikkerhed, som bringer personer og ejendom i fare, påvirker driften af luftfartøjer i ugunstig retning samt underminerer de rejsendes tillid til den civile luftfarts sikkerhed,
 SOM ERKENDER de fordele, som begge parter kan udnytte ved fuld overholdelse af reglerne for det fælles luftfartsområde, herunder åbning af markedsadgang og maksimering af fordele for begge parters forbrugere og erhvervsliv,
 SOM ERKENDER, at oprettelsen af det fælles luftfartsområde og gennemførelsen af reglerne for dette ikke kan virkeliggøres uden overgangsordninger, og at passende bistand er vigtig i denne sammenhæng,
 SOM UNDERSTREGER, at luftfartsselskaberne bør behandles på en gennemsigtig og ikkeforskelsbehandlende måde, hvad angår deres adgang til luftfartsinfrastruktur, især når denne er begrænset, herunder når adgangen til lufthavne er begrænset,
 SOM ØNSKER at sikre lige konkurrencevilkår for luftfartsselskaberne og dermed rimelige og lige muligheder for, at deres luftfartsselskaber kan operere de aftalte luftfartsforbindelser,
 SOM ANERKENDER, at statsstøtte kan hæmme konkurrencen mellem luftfartsselskaber og hindre opfyldelsen af denne aftales hovedmål,
 SOM BEKRÆFTER vigtigheden af at beskytte miljøet under tilrettelæggelsen og gennemførelsen af en international luftfartspolitik, og som anerkender suveræne staters ret til at træffe passende foranstaltninger med dette formål,
 SOM NOTERER SIG vigtigheden af forbrugerbeskyttelse, herunder den beskyttelse, som er fastsat i konventionen om indførelse af visse ensartede regler om international luftbefordring, udfærdiget i Montreal den 28. maj 1999,
 SOM SER MED TILFREDSHED PÅ den løbende dialog mellem parterne for at uddybe deres forbindelser på andre områder, navnlig med henblik på at lette den frie bevægelighed for personer,
 ER BLEVET ENIGE OM FØLGENDE:
 AFSNIT I
 GENERELLE BESTEMMELSER
 Artikel 1
 Mål og anvendelsesområde
 Formålet med denne aftale er gradvist at etablere et fælles luftfartsområde mellem EU, dens medlemsstater og Ukraine, som navnlig bygger på ens regler om flyvesikkerhed, sikkerhedsbeskyttelse, lufttrafikstyring, miljø, forbrugerbeskyttelse og EDB-reservationssystemer samt ens regler med hensyn til de arbejdsmarkedsmæssige aspekter. I aftalen fastsættes til dette formål de regler, tekniske krav, administrative procedurer, grundlæggende operationelle normer og gennemførelsesbestemmelser, der anvendes mellem parterne.
 Dette fælles luftfartsområde skal bygge på fri adgang til lufttransportmarkedet og lige konkurrencevilkår.
 Artikel 2
 Definitioner
 Medmindre andet er anført, forstås i denne aftale ved:
 1)
 »aftalt luftfartsforbindelse« og »fastlagt rute«: international lufttransport i henhold til artikel 16 og bilag II til denne aftale
 2)
 »aftale«: denne aftale, bilagene dertil og eventuelle ændringer hertil
 3)
 »lufttransport«: offentlig udøvelse af transport af passagerer, bagage, fragt og post, hver for sig eller sammen, med et luftfartøj, som tilbydes offentligheden mod betaling af vederlag eller leje; for at undgå enhver tvivl omfatter dette både ruteflyvning, charterflyvning og ren fragtflyvning
 4)
 »luftfartsselskab«: et selskab eller foretagende med en gyldig licens eller tilsvarende
 5)
 »kompetente myndigheder«: de statslige eller offentlige organer, der er ansvarlige for de administrative funktioner i henhold til denne aftale
 6)
 »selskaber eller foretagender«: enheder, heri indbefattet kooperative selskaber, samt alle andre juridiske personer, der henhører under den


text:
offentlige ret eller privatretten, med undtagelse af enheder, som ikke arbejder med gevinst for øje
 7)
 »konventionen«: konventionen om international civil luftfart, som blev åbnet for undertegnelse den 7. december 1944 i Chicago, og som omfatter:
 a)
 enhver ændring, der er trådt i kraft efter konventionens artikel 94, litra a), og er ratificeret af både Ukraine og en EU-medlemsstat eller af EU-medlemsstaterne, og
 b)
 alle bilag og ændringer hertil, der er vedtaget i henhold til konventionens artikel 90, for så vidt et sådant bilag eller en sådan ændring på et givet tidspunkt er gældende for både Ukraine og en EU-medlemsstat eller de EU-medlemsstater, som berøres af det aktuelle spørgsmål
 8)
 »FELO-aftale«: den multilaterale aftale mellem Det Europæiske Fællesskab og dets medlemsstater, Republikken Albanien, Bosnien-Hercegovina, Republikken Bulgarien, Republikken Kroatien, Den Tidligere Jugoslaviske Republik Makedonien, Republikken Island, Republikken Montenegro, Kongeriget Norge, Rumænien, Republikken Serbien og De Forenede Nationers midlertidige administrative mission i Kosovo (1) om oprettelse af et fælles europæisk luftfartsområde
 9)
 »EASA«: Det Europæiske Luftfartssikkerhedsagentur, der er oprettet ved Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF
 10)
 »effektiv kontrol«: et forhold, der bygger på rettigheder, aftaler eller andre midler, som enkeltvis eller tilsammen, under hensyn til alle faktiske og retlige forhold, giver mulighed for, direkte eller indirekte at få afgørende indflydelse på et foretagende, særlig ved:
 a)
 brugsret til foretagendets aktiver eller dele deraf
 b)
 rettigheder eller aftaler, som sikrer afgørende indflydelse på sammensætningen af foretagendets organer, på deres afstemninger eller beslutninger, eller som på anden måde sikrer afgørende indflydelse på et foretagendes drift
 11)
 »effektiv myndighedskontrol«: det, at en parts kompetente licensudstedende myndighed, der har udstedt en licens eller tilladelse til et luftfartsselskab:
 a)
 til stadighed kontrollerer, at luftfartsselskabet opfylder de gældende kriterier for operationen af internationale luftfartstjenester, som danner grundlag for udstedelsen af en licens eller tilladelse, i overensstemmelse med relevante nationale love og forskrifter, og
 b)
 opretholder et passende tilsyn med hensyn til flyvesikkerhed og sikkerhedsbeskyttelse som minimum i overensstemmelse med ICAO's standarder
 12)
 »EU-traktater«: traktaten om Den Europæiske Union og traktaten om Den Europæiske Unions funktionsmåde
 13)
 »EU-medlemsstat«: en af Den Europæiske Unions medlemsstater
 14)
 »egnethed«: hvorvidt et luftfartsselskab er egnet til at udøve internationale luftfartstjenester, dvs. om det har en tilstrækkelig økonomisk kapacitet og tilstrækkelig ledelsesmæssig ekspertise, og om det er rede til at efterkomme de love, bestemmelser og krav, som gælder for udøvelsen af sådanne luftfartsforbindelser
 15)
 »femte frihedsrettighed«: en ret, som en stat (den »tildelende stat«) indrømmer en anden stats luftfartsselskaber (den »modtagende stat«) med henblik på at udøve internationale lufttransporttjenester mellem den tildelende stats område og en tredjestats område på den betingelse, at sådanne luftfartsforbindelser skal tage udgangspunkt eller afsluttes på den modtagende stats område
 16)
 »fulde omkostninger«: omkostningerne ved luftfartsydelser plus en rimelig afgift for administrative omkostninger og i givet fald afgifter, der har til formål at inddrage miljøomkostninger, og som


text:
anvendes uden national forskelsbehandling
 17)
 »ICAO«: den internationale organisation for civil luftfart, der er nedsat i henhold til konventionen
 18)
 »international lufttransport«: lufttransport mellem destinationer i mindst to stater
 19)
 »intermodal transport«: offentlig transport med luftfartøjer og en eller flere landbaserede former for transport af passagerer, bagage, fragt og post, hver for sig eller sammen, mod betaling af vederlag eller leje
 20)
 »foranstaltning«: enhver foranstaltning truffet af en part, hvad enten den er i form af en lov, forskrift, regel, procedure, beslutning eller administrativ handling eller andet
 21)
 »statsborger«:
 a)
 for så vidt angår Ukraine, enhver person med ukrainsk statsborgerskab, eller for så vidt angår Den Europæiske Union og dens medlemsstater, enhver person med statsborgerskab i en EU-medlemsstat, eller
 b)
 enhver juridisk enhed:
 i)
 der ejes direkte eller i kraft af ejermajoritet og på alle tidspunkter effektivt kontrolleres af, for så vidt angår Ukraine, personer eller enheder med ukrainsk nationalitet eller, for så vidt angår Det Europæiske Union og dens medlemsstater, af personer eller enheder med nationalitet i en EU-medlemsstat eller i en af de andre stater, der er anført i bilag V til denne aftale, og
 ii)
 der har hovedforretningssted i Ukraine, for så vidt angår Ukraine, eller i en medlemsstat, for så vidt angår Den Europæiske Union og dens medlemsstater
 22)
 »statsborgerskab«, når der henvises til et luftfartsselskab: hvorvidt et luftfartsselskab opfylder krav vedrørende spørgsmål som f.eks. ejerskab, effektiv kontrol og hovedforretningssted
 23)
 »licens«:
 a)
 for så vidt angår Den Europæiske Union og dens medlemsstater en tilladelse, som er udstedt af den kompetente licensudstedende myndighed til et selskab eller foretagende, og som giver ret til at udøve lufttrafik i henhold til den relevante EU-lovgivning, og
 b)
 for så vidt angår Ukraine: en licens til lufttransport af passagerer og/eller fragt, der udstedes i henhold til Ukraines relevante lovgivning
 24)
 »pris«:
 a)
 flybilletpriser, som betales til luftfartsselskaber eller deres agenter eller andre billetudstedere for at befordre passagerer og bagage ad luftvejen, og de betingelser, hvorunder disse priser gælder, herunder vederlag og betingelser, der tilbydes bureauer og andre mellemled, og
 b)
 luftfragtrater, som betales for transport af post og fragt, og de betingelser, hvorunder disse priser gælder, herunder vederlag og betingelser, der tilbydes bureauer og andre mellemled.
 Definitionen omfatter i givet fald overfladetransport i tilknytning til international lufttransport samt de vilkår, der gælder for anvendelse af flybilletpriser og luftfragtrater
 25)
 »associeringsaftalen«: associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, der er udfærdiget i Bruxelles den 21. marts 2014 og 27. juni 2014, og alle senere instrumenter
 26)
 »hovedforretningssted«: et luftfartsselskabs hovedkontor eller vedtægtsmæssige hjemsted, inden for hvilken luftfartsselskabets vigtigste økonomiske funktioner og operationelle kontrol udøves, herunder styring af vedvarende luftdygtighed
 27)
 »forpligtelse til offentlig tjeneste«: enhver forpligtelse, som pålægges luftfartsselskaber for at sikre et minimum af ruteflyvning på en fastlagt rute i overensstemmelse med fastsatte krav med hensyn til kontinuitet, regelmæssighed, prisfastsættelse eller mindstekapacitet, som luftfartsselskaberne ikke ville have påtaget sig, hvis de alene skulle tilgodese deres


text:
kommercielle interesser. Den pågældende part kan yde luftfartsselskaber godtgørelse for at opfylde forpligtelser til offentlig tjeneste
 28)
 »SESAR«: forskningsprogrammet angående lufttrafikstyring i det fælles europæiske luftrum, der udgør den teknologiske søjle af politikken for det fælles europæiske luftrum, og som tager sigte på at give EU en højtydende infrastruktur til styring af lufttrafikken, der vil gøre det muligt at udvikle lufttrafikken på en sikker og miljøvenlig måde
 29)
 »støtte«: ethvert økonomisk bidrag fra en offentlig myndighed eller en regional offentlig organisation eller anden offentlig instans, hvor
 a)
 en praksis i et statsligt eller regionalt offentligt organ eller en anden offentlig instans indebærer direkte overførsel af midler, som f.eks. tilskud, lån eller tilførsel af egenkapital, potentiel direkte overførsel af midler til selskabet eller overtagelse af dets passiver, f.eks. ved lånegarantier, kapitaltilførsler, ejerskab, beskyttelse mod konkurs eller forsikring
 b)
 et statsligt eller regionalt offentligt organ eller en anden offentlig instans giver afkald på, ikke inddriver eller uberettiget nedsætter indtægter, der normalt skal betales
 c)
 et statsligt eller regionalt offentligt organ eller en anden offentlig instans leverer andre varer eller tjenesteydelser end generel infrastruktur eller køber varer eller tjenesteydelser, eller
 d)
 et statsligt eller regionalt offentligt organ eller en anden offentlig instans indbetaler midler til en finansieringsmekanisme eller overdrager det til et privat organ eller pålægger et privat organ at varetage en eller flere af den i a), b) og c) omhandlede type funktioner, som normalt ville påhvile staten og i praksis ikke afviger reelt fra normal statspraksis,
 og hvor der herved opnås en fordel
 30)
 »område«: for Ukraine de landområder og tilstødende territorialfarvande, der henhører under Ukraines højhedsområde, og for Den Europæiske Union de landområder (fastland og øer), indre farvande og søterritorium, hvor traktaten om Den Europæiske Union og traktaten om Den Europæiske Unions funktionsmåde finder anvendelse, på de vilkår, der er fastsat i disse traktater og i eventuelle efterfølgende instrumenter
 31)
 »transitaftale«: overenskomsten om transitrettigheder for internationale luftruter, der er udfærdiget i Chicago den 7. december 1944
 32)
 »brugerafgift«: en afgift, som pålægges luftfartsselskaber af den kompetente myndighed eller er godkendt af den pågældende myndighed for luftfartøjers, besætningers, passagerers, fragts og posts udnyttelse af faciliteter og tjenesteydelser i forbindelse med luftfart (også i tilfælde af overflyvning), lufttrafikkontrol samt sikkerhedsbeskyttelse i lufthavne og af luftfarten.
 Artikel 3
 Gennemførelse af aftalen
 1. Parterne træffer alle almindelige eller særlige foranstaltninger, som er egnede til at sikre opfyldelsen af de forpligtelser, der følger af aftalen, og afholder sig fra at træffe foranstaltninger, som kan bringe virkeliggørelsen af aftalens målsætninger i fare.
 2. Gennemførelsen af foranstaltningerne i denne artikels stk. 1 berører ikke parternes rettigheder og forpligtelser, der følger af deres deltagelse i internationale organisationer og/eller internationale aftaler, navnlig konventionen og transitaftalen.
 3. På grundlag af foranstaltningerne i denne artikels stk. 1 skal parterne inden for denne aftales anvendelsesområde:
 a)
 afskaffe alle ensidige administrative, tekniske eller andre foranstaltninger, som kan udgøre en indirekte begrænsning og have forskelsbehandlende virkninger for udøvelsen af lufttrafik i henhold til denne aftale, og
 b)
 afholde sig fra at gennemføre administrative, tekniske


text:
og lovgivningsmæssige foranstaltninger, som kan medføre forskelsbehandling af den anden parts statsborgere, selskaber eller foretagender med hensyn til udøvelsen af tjenester i henhold til denne aftale.
 Artikel 4
 Ikkeforskelsbehandling
 Inden for denne aftales anvendelsesområde og med forbehold af dennes særlige bestemmelser er al forskelsbehandling, der udøves på grundlag af nationalitet, forbudt.
 AFSNIT II
 SAMARBEJDE PÅ LOVGIVNINGSOMRÅDET
 Artikel 5
 Generelle principper for samarbejde på lovgivningsområdet
 1. Parterne benytter alle muligheder for at samarbejde om at sikre, at Ukraines lovgivning gradvist indarbejder de krav og normer i Den Europæiske Unions retsakter, der er anført i bilag I til denne aftale, og Ukraines gennemførelse af disse bestemmelser via:
 a)
 regelmæssige samråd inden for rammerne af det fælles udvalg, der er omhandlet i denne aftales artikel 29 (»Det Fælles Udvalg«), om fortolkningen af Den Europæiske Unions retsakter anført i bilag I til denne aftale, i forbindelse med flyvesikkerhed og sikkerhedsbeskyttelse af luftfarten, lufttrafikstyring, miljøbeskyttelse, markedsadgang og tilknyttede emner, det arbejdsmarkedsmæssige område, forbrugerbeskyttelse og andre områder, der er omfattet af denne aftale
 b)
 levering af passende bistand inden for særlige områder, som parterne udpeger
 c)
 samråd og udveksling af oplysninger om ny lovgivning i overensstemmelse med denne aftales artikel 15.
 2. Ukraine vedtager de nødvendige foranstaltninger for i det ukrainske retssystem at indarbejde og gennemføre de krav og normer i Den Europæiske Unions retsakter, der er anført i bilag I til denne aftale, i overensstemmelse med overgangsordningerne i artikel 33 og det tilhørende bilag III til denne aftale.
 3. Parterne skal straks oplyse hinanden om deres respektive myndigheder med ansvar for sikkerhedstilsyn, luftdygtighed, luftfartsselskabers licenser, lufthavnsanliggender, sikkerhedsbeskyttelse af luftfarten, lufttrafikstyring, efterforskning af havarier og hændelser samt fastsættelse af luftfarts- og lufthavnsafgifter gennem Det Fælles Udvalg.
 Artikel 6
 Efterlevelse af love og forskrifter
 1. Når den ene parts luftfartsselskaber flyver ind i, befinder sig i eller forlader den anden parts område, overholder de love og forskrifter, der på den anden parts område gælder for luftfartøjers indflyvning i eller udflyvning fra dette område som led i lufttransport eller for drift af og flyvning med luftfartøjer.
 2. En parts love og forskrifter vedrørende adgang til eller afgang fra dens område for et luftfartøjs passagerer, besætninger og fragt (herunder bestemmelser vedrørende indrejse, klarering, pas, told og karantæne samt bestemmelser for post) skal efterkommes af den anden parts luftfartsselskaber af eller på vegne af dets passagerer, besætninger og fragt ved ankomst til, ophold på eller afgang fra den første parts område.
 Artikel 7
 Flyvesikkerhed
 1. Med forbehold af overgangsbestemmelserne i bilag III til denne aftale handler parterne i overensstemmelse med deres respektive lovgivning vedrørende de krav og normer i relation til flyvesikkerhed, der er anført i bilag I, del C, til denne aftale, på de i denne artikel fastsatte betingelser.
 2. Samtidig med at Ukraine varetager sine funktioner og opgaver som konstruktionsstat, produktionsstat, registreringsstat og hjemstat for operatører som fastsat i konventionen, skal Ukraine i sin lovgivning indarbejde og effektivt gennemføre de krav og normer, der er omhandlet i denne artikels stk. 1 i henhold til overgangsbestemmelserne i bilag III


text:
til denne aftale.
 3. Parterne samarbejder om at sikre, at Ukraine på effektiv vis gennemfører sin lovgivning, som er vedtaget med henblik på at indarbejde de krav og normer, der er omhandlet i denne artikels stk. 1. Til dette formål skal Ukraine inddrages i Det Europæiske Luftfartssikkerhedsagenturs arbejde som observatør fra datoen for denne aftales ikrafttræden, jf. bilag VI til denne aftale.
 4. For at sikre operationen af de tjenester, som er aftalt i henhold til denne aftales artikel 16, stk. 1, litra a), b), c) og d), anerkender parterne gyldigheden af luftdygtighedscertifikater, duelighedsbeviser og tilladelser, som er udstedt eller valideret af den anden part, og som stadig er i kraft, forudsat at kravene til sådanne certifikater eller tilladelser mindst svarer til de mindstekrav, der måtte blive fastsat i medfør af konventionen.
 5. Der træffes afgørelse om EU-medlemsstaternes anerkendelse af certifikater udstedt af Ukraine, der er omhandlet i bilag IV, afsnit 1, til denne aftale, i overensstemmelse med bestemmelserne i bilag III til denne aftale.
 6. Parterne skal samarbejde om at skabe konvergens mellem certificeringssystemer på områderne indledende og vedvarende luftdygtighed.
 7. Parterne sørger for, at luftfartøjer, der er registreret hos en part, som mistænkes for ikke at opfylde de internationale normer for flyvesikkerhed i henhold til konventionen, og som lander i lufthavne, der er åbne for international lufttrafik på den anden parts område, underlægges rampeinspektioner af den anden parts kompetente myndigheder på og omkring luftfartøjet for at kontrollere dels gyldigheden af dets og dets personales dokumenter, dels luftfartøjets og dets udstyrs umiddelbart synlige tilstand.
 8. Parterne skal udveksle oplysninger, herunder om eventuelle inspektionsresultater, som er afdækket i forbindelse med rampeinspektioner udført i overensstemmelse med denne artikels stk. 7, ved brug af de relevante midler.
 9. En parts kompetente myndigheder kan på ethvert tidspunkt anmode om samråd med den anden parts kompetente myndigheder om de sikkerhedsnormer, der opretholdes af den anden part, herunder også på andre områder end dem, der er omfattet af de retsakter, der er omhandlet i bilag I til denne aftale, eller om inspektionsresultater, der er afdækket i forbindelse med rampeinspektionerne. Sådanne samråd skal finde sted senest 30 dage efter, at den pågældende anmodning er fremsat.
 10. Intet i denne aftale skal forstås således, at det begrænser en parts beføjelse til omgående at træffe alle passende foranstaltninger, hvis den konstaterer, at der er risiko for, at et luftfartøj, et produkt eller en operation:
 a)
 ikke opfylder de mindstenormer, der er fastsat i medfør af konventionen, eller de krav og normer, der er anført i bilag I, del C, til denne aftale, alt efter hvilke, der finder anvendelse
 b)
 foranlediget af en inspektion som omhandlet i denne artikels stk. 7 rejser stærk tvivl om, hvorvidt et luftfartøj eller driften af et luftfartøj opfylder de mindstenormer, der er fastsat i medfør af konventionen, eller de krav og normer, der er anført i bilag I, del C, til denne aftale, alt efter hvilke, der finder anvendelse, eller
 c)
 rejser alvorlig tvivl om effektiviteten af opretholdelsen og administrationen af de mindstenormer,


text:
der er fastsat i medfør af konventionen, eller de krav og normer, der er anført i bilag I, del C, til denne aftale, alt efter hvilke, der finder anvendelse.
 11. Hvis den ene part handler i medfør af denne artikels stk. 10, underretter den omgående den anden parts kompetente myndigheder herom og begrunder sine handlinger.
 12. Hvis foranstaltninger, der er truffet i medfør af denne artikels stk. 10, ikke indstilles, selv om der ikke længere er grundlag for dem, kan hver af parterne indbringe sagen for Det Fælles Udvalg.
 13. Ved enhver ændring af national ret vedrørende Ukraines kompetente myndigheders status eller enhver kompetent myndigheds status i EU-medlemsstaterne underretter den pågældende part straks de andre parter herom.
 Artikel 8
 Luftfartssikkerhed
 1. Ukraine skal i sin lovgivning indarbejde og effektivt gennemføre bestemmelserne i Den Europæiske Konference for Civil Luftfart (ECAC) dokument 30, del II, i overensstemmelse med de overgangsbestemmelser, der er fastsat i bilag III til denne aftale. I forbindelse med de i denne aftales artikel 33, stk. 2, omhandlede vurderinger kan Kommissionens inspektører deltage som observatører i de inspektioner, der udføres af de ukrainske kompetente myndigheder i lufthavne på Ukraines område, i henhold til en ordning, der er aftalt mellem de to parter. Denne aftale berører ikke Ukraines og EU-medlemsstaternes rettigheder og forpligtelser i henhold til bilag 17 til konventionen.
 2. I betragtning af at beskyttelsen af civile luftfartøjers, deres passagerers og besætnings sikkerhed er en grundlæggende forudsætning for driften af internationale luftfartsforbindelser, bekræfter parterne deres indbyrdes forpligtelse til at beskytte den civile luftfart mod ulovlige handlinger herunder særlig forpligtelserne efter konventionen, konventionen angående lovovertrædelser og visse andre handlinger begået om bord i luftfartøjer, undertegnet i Tokyo den 14. september 1963, konventionen om bekæmpelse af ulovlig bemægtigelse af luftfartøjer, undertegnet i Haag den 16. december 1970, konventionen til bekæmpelse af ulovlige handlinger mod den civile luftfarts sikkerhed, undertegnet i Montreal den 23. september 1971, protokol til bekæmpelse af ulovlige voldshandlinger i lufthavne, der betjener den internationale civile luftfart, undertegnet i Montreal den 24. februar 1988, og konventionen om mærkning af plastiske sprængstoffer med henblik på afsløring, undertegnet i Montreal den 1. marts 1991, for så vidt begge parter er parter i disse konventioner, samt andre konventioner og protokoller om sikkerhedsbeskyttelse af den civile luftfart, som begge parter er medlemmer af.
 3. Parterne yder på anmodning hinanden al nødvendig bistand for at forhindre kapring af civile luftfartøjer og andre ulovlige handlinger til skade for sikkerheden for fartøj, passagerer og besætning samt lufthavne og luftfartsanlæg, foruden eventuelle andre sikkerhedstrusler mod den civile luftfart.
 4. I deres indbyrdes forbindelser handler parterne i overensstemmelse med de sikkerhedsnormer for luftfarten og — i det omfang parterne anvender den — den anbefalede praksis, som ICAO har opstillet, og som er optaget som bilag til konventionen, i det omfang sådanne sikkerhedsbestemmelser gælder for parterne. Parterne forlanger, at den, der driver luftfartøjer, som er opført i deres luftfartøjsregister, og den, der driver luftfartøjer og har sit primære forretningssted eller sin faste bopæl på deres område, samt den, der


text:
driver lufthavne på deres område, handler i overensstemmelse med sådanne bestemmelser om sikkerhedsbeskyttelse af luftfarten.
 5. Parterne sikrer, at der på deres område træffes effektive forholdsregler for at beskytte den civile luftfart mod ulovlige handlinger, herunder, men ikke begrænset til, screening af passagerer og deres håndbagage, screening af indskrevet bagage og udførelse af sikkerhedskontrol af fragt og post forud for ombordstigning eller lastning af luftfartøjer tillige med sikkerhedskontrol af forsyninger til flyvningen og lufthavnsleverancer og screening og kontrol af andre personer end passagerers adgang til security-beskyttede områder. Disse foranstaltninger skal om nødvendigt tilpasses således, at der tages højde for sårbarheder og trusler inden for civil luftfart. Parterne er enige om, at det kan pålægges deres luftfartsselskaber at overholde de bestemmelser om sikkerhedsbeskyttelse af luftfarten, jf. denne artikels stk. 4, som den anden part stiller krav om som forudsætning for indflyvning i eller udflyvning af denne anden parts område, eller når de befinder sig på det.
 6. Hver af parterne skal desuden velvilligt overveje enhver anmodning fra den anden part om rimelige, særlige sikkerhedsbeskyttelsesforanstaltninger til imødegåelse af en særskilt trussel. Medmindre dette i en nødsituation ikke er praktisk muligt, informerer hver part forudgående den anden part om eventuelle særlige sikkerhedsbeskyttelsesforanstaltninger, som den påtænker at indføre, og som kunne få betydelig finansiel eller operationel indflydelse på de luftfartstjenester, der er omfattet af denne aftale. Med henblik på at drøfte sådanne sikkerhedsbeskyttelsesforanstaltninger kan hver part anmode om et møde i Det Fælles Udvalg som fastsat i denne aftales artikel 29.
 7. Når et civilt luftfartøj kapres, eller der indtræffer en trussel om kapring eller anden ulovlig handling rettet mod et civilt luftfartøjs, dets passagerers og besætnings eller lufthavnes eller luftnavigationsanlægs sikkerhed, bistår parterne hinanden ved at lette udvekslingen af oplysninger og træffe andre passende foranstaltninger for at føre hændelsen eller truslen til en hurtig og betryggende afslutning.
 8. Hver part træffer alle de foranstaltninger, den finder praktisk mulige, for at sikre, at et luftfartøj, som er udsat for kapring eller anden ulovlig handling, og som befinder sig på jorden på dens område, tilbageholdes på jorden, medmindre dets afrejse er påkrævet på grund af et overordnet hensyn til beskyttelsen af menneskeliv. Når det er praktisk muligt, træffes sådanne foranstaltninger efter gensidige samråd.
 9. Hvis den ene part har rimelig grund til at antage, at den anden part har fraveget denne artikels bestemmelser om sikkerhedsbeskyttelse af luftfarten, udbeder denne part sig øjeblikkeligt samråd med den anden part.
 10. Uden at gyldigheden af denne aftales artikel 19 derved indskrænkes, er den omstændighed, at det ikke lykkes at nå frem til en tilfredsstillende løsning inden for 15 dage efter, at et sådant ønske er fremsat, tilstrækkelig grund til at afvise, tilbagekalde, begrænse eller opstille betingelser for den tilladelse til at operere, der er udstedt til et eller flere af en sådan anden parts luftfartsselskaber.
 11. Hvis en umiddelbar og ekstraordinær trussel gør det nødvendigt, kan en af parterne træffe foreløbige foranstaltninger, inden der er gået 15 dage.
 12. Foranstaltninger truffet efter denne artikels stk. 10 eller 11


text:
ophæves, så snart den anden part opfylder denne artikels bestemmelser til fulde.
 Artikel 9
 Lufttrafikstyring
 1. Med forbehold af overgangsbestemmelserne i bilag III til denne aftale handler parterne i overensstemmelse med deres respektive lovgivning vedrørende de krav og normer i relation til lufttrafikstyring, der er anført i bilag I, del B, til denne aftale, på de i denne artikel fastsatte betingelser.
 2. Ukraine skal i sin lovgivning indarbejde og effektivt gennemføre de krav og normer, der er omhandlet i denne artikels stk. 1, i overensstemmelse med de overgangsbestemmelser, der er fastsat i bilag III til denne aftale.
 3. Parterne samarbejder om lufttrafikstyring for at sikre Ukraines effektive gennemførelse af den lovgivning, der er vedtaget med henblik på at indarbejde de krav og normer, der er omhandlet i denne artikels stk. 1, samt for at udvide det fælles europæiske luftrum til Ukraine og således forbedre de nuværende flyvesikkerhedsnormer og de almene lufttrafikoperationers overordnede effektivitet i Europa, optimere lufttrafikkontrolkapaciteter, begrænse forsinkelser mest muligt og forbedre miljøeffektiviteten.
 4. Med henblik herpå deltager Ukraine som observatør i Udvalget for det Fælles Luftrum fra datoen for denne aftales ikrafttræden, og ukrainske kompetente enheder og/eller myndigheder skal inddrages uden forskelsbehandling, idet der gennemføres en hensigtsmæssig samordning vedrørende SESAR i overensstemmelse med den relevante lovgivning.
 5. Det Fælles Udvalg har til opgave at overvåge og lette samarbejdet om lufttrafikstyring.
 6. For at gøre det lettere at anvende lovgivningen om det fælles europæiske luftrum:
 a)
 træffer Ukraine de nødvendige foranstaltninger for at tilpasse tilrettelæggelsen af sine lufttrafikstyringsstrukturer til forholdene i det fælles europæiske luftrum, og
 b)
 Den Europæiske Union letter Ukraines deltagelse i operationelle aktiviteter på områderne luftfartstjenester, udnyttelse af luftrummet og interoperabilitet, som udspringer af etableringen af det fælles europæiske luftrum.
 7. Denne aftale indskrænker ikke Ukraines rettigheder og forpligtelser i henhold til konventionen eller gældende regionale luftfartsaftaler, som er godkendt af ICAO-Rådet. Efter denne aftales ikrafttræden bør efterfølgende regionale aftaler være i overensstemmelse med dens bestemmelser.
 8. Med henblik på at opretholde et højt sikkerhedsniveau for dermed at optimere luftrummets kapacitet og lufttrafikstyringens effektivitet, og med forbehold af overgangsbestemmelserne i bilag III til denne aftale, skal Ukraine organisere det luftrum, som hører ind under dets ansvar, i overensstemmelse med EU-kravene til oprettelsen af funktionelle luftrumsblokke (FAB) som omhandlet i bilag I, del B, til denne aftale.
 Parterne skal samarbejde om at overveje en mulig integration af det luftrum, som Ukraine har ansvaret for, i en FAB, i overensstemmelse med EU-lovgivningen og under hensyntagen til de operationelle fordele ved en sådan integration.
 9. Der træffes afgørelse om EU-medlemsstaternes anerkendelse af de relevante certifikater, der er udstedt af Ukraine som omhandlet i bilag IV, afsnit 2, til denne aftale, i overensstemmelse med bilag III til denne aftale.
 Artikel 10
 Miljø
 1. Parterne erkender, hvor vigtigt det er at beskytte miljøet i forbindelse med udvikling og gennemførelse af luftfartspolitik. Parterne anerkender, at en effektiv global, regional, national og/eller lokal indsats er påkrævet for at minimere den civile luftfarts miljøpåvirkninger.
 2. Med forbehold af overgangsbestemmelserne i bilag III til denne


text:
aftale handler parterne i overensstemmelse med deres respektive lovgivning vedrørende de krav og normer i relation til miljøet, der er anført i bilag I, del D, til denne aftale, på de i denne artikel fastsatte betingelser.
 3. Ukraine skal i sin lovgivning indarbejde og effektivt gennemføre de krav og normer, der er omhandlet i denne artikels stk. 2, i overensstemmelse med de overgangsbestemmelser, der er fastsat i bilag III til denne aftale.
 4. Parterne samarbejder om at sikre, at Ukraine på effektiv vis gennemfører sin lovgivning, som vedtages med henblik på at indarbejde de krav og normer, der er omhandlet i denne artikels stk. 2, og anerkender samtidig vigtigheden af at samarbejde og inden for rammerne af multilaterale drøftelser overveje luftfartens miljøpåvirkninger og sikre, at eventuelle afbødende foranstaltninger er i fuld overensstemmelse med formålene for denne aftale.
 5. Intet i denne aftale skal forstås således, at det begrænser parternes kompetente myndigheders beføjelse til at træffe alle rimelige foranstaltninger for at forebygge eller på anden måde gribe ind over for miljøbelastninger fra lufttransport, hvis sådanne foranstaltninger anvendes uden forskelsbehandling på grund af nationalt tilhørsforhold og i fuld overensstemmelse med parternes rettigheder og forpligtelser i henhold til folkeretten.
 Artikel 11
 Forbrugerbeskyttelse
 1. Med forbehold af overgangsbestemmelserne i bilag III til denne aftale handler parterne i overensstemmelse med deres respektive lovgivning vedrørende de krav og normer i relation til forbrugerbeskyttelse, der er anført i bilag I, del F, til denne aftale.
 2. Ukraine skal i sin lovgivning indarbejde og effektivt gennemføre de krav og normer, der er omhandlet i denne artikels stk. 1, i overensstemmelse med de overgangsbestemmelser, der er fastsat i bilag III til denne aftale.
 3. Parterne samarbejder om at sikre, at Ukraine på effektiv vis gennemfører sin lovgivning, som er vedtaget med henblik på at indarbejde de krav og normer, der er omhandlet i denne artikels stk. 1.
 4. Parterne skal også samarbejde om at sikre beskyttelsen af de forbrugerrettigheder, der følger af denne aftale.
 Artikel 12
 Industrisamarbejde
 1. Parterne tilstræber at styrke industrisamarbejdet bl.a. ved hjælp af:
 i)
 udvikling af forretningsforbindelser mellem begge siders luftfartøjsproducenter
 ii)
 fremme og udvikling af fælles projekter med henblik på bæredygtig udvikling i lufttransportsektoren og herunder infrastrukturen
 iii)
 teknisk samarbejde om gennemførelsen af EU-normer
 iv)
 fremme af luftfartøjsproducenters og -konstruktørers muligheder, og
 v)
 fremme af investeringer inden for denne aftales anvendelsesområde.
 2. Denne aftale berører ikke eksisterende tekniske og industrielle standarder i Ukraine for fremstilling af luftfartøjer og komponenter, der ikke er omfattet af bilag I til denne aftale.
 3. Det Fælles Udvalg overvåger og letter denne samarbejdsproces.
 Artikel 13
 EDB-reservationssystemer
 1. Med forbehold af overgangsbestemmelserne i bilag III til denne aftale handler parterne i overensstemmelse med deres respektive lovgivning vedrørende de krav og normer i relation til EDB-reservationssystemer, der er anført i bilag I, del G, til denne aftale. Parterne skal sikre en parts EDB-reservationssystemer fri adgang til den anden parts marked.
 2. Ukraine skal i sin lovgivning indarbejde og effektivt gennemføre de krav og normer, der er omhandlet i denne artikels stk.


text:
1, i overensstemmelse med de overgangsbestemmelser, der er fastsat i bilag III til denne aftale.
 3. Parterne samarbejder om at sikre, at Ukraine gennemfører sin lovgivning, som er vedtaget med henblik på at indarbejde de krav og normer, der er omhandlet i denne artikels stk. 1.
 Artikel 14
 Arbejdsmarkedsforhold
 1. Med forbehold af overgangsbestemmelserne i bilag III til denne aftale handler parterne i overensstemmelse med deres respektive lovgivning vedrørende de krav og normer i relation til arbejdsmarkedsforhold, der er anført i bilag I, del E.
 2. Ukraine skal træffe de nødvendige foranstaltninger for i sin lovgivning indarbejde og effektivt gennemføre de krav og normer, der er omhandlet i denne artikels stk. 1, i overensstemmelse med de overgangsbestemmelser, der er fastsat i bilag III til denne aftale.
 3. Parterne samarbejder om at sikre, at Ukraine gennemfører sin lovgivning, som er vedtaget med henblik på at indarbejde de krav og normer, der er omhandlet i denne artikels stk. 1.
 Artikel 15
 Ny lovgivning
 1. Denne aftale er ikke til hinder for, at hver af parterne ensidigt kan vedtage ny lovgivning eller ændre sin gældende lovgivning på luftfartsområdet eller et beslægtet område nævnt i bilag I til denne aftale, jf. dog overholdelse af princippet om ikkeforskelsbehandling og bestemmelserne i denne artikel og denne aftales artikel 4.
 2. Når en part overvejer at vedtage ny lovgivning inden for denne aftales anvendelsesområde eller en ændring af sin lovgivning, underretter den den anden part. Efter anmodning fra en af parterne drøfter Det Fælles Udvalg senest to måneder derefter følgerne af sådan ny lovgivning eller ændring for denne aftales rette funktion.
 3. Det Fælles Udvalg skal:
 a)
 vedtage en afgørelse om at ændre bilag I til denne aftale således, at den pågældende nye lovgivning eller ændring, om nødvendigt på grundlag af gensidighed, indarbejdes heri
 b)
 vedtage en afgørelse om, at den pågældende nye lovgivning eller ændring betragtes som værende i overensstemmelse med denne aftale, eller
 c)
 anbefale andre foranstaltninger, der skal vedtages inden for en rimelig tidsfrist for at sikre denne aftales rette funktion.
 AFSNIT III
 ØKONOMISKE BESTEMMELSER
 Artikel 16
 Tildeling af rettigheder
 1. I overensstemmelse med bilag II og III til denne aftale tildeler hver part den anden part følgende rettigheder vedrørende den anden parts luftfartsselskabers udøvelse af international lufttransport:
 a)
 ret til at overflyve partens område uden at lande
 b)
 ret til at lande på partens område med ethvert andet formål end medtagning eller afsætning af passagerer, bagage, fragt og/eller post i lufttransport (tekniske landinger)
 c)
 ret til under drift af en aftalt luftfartsforbindelse ad en fastlagt rute at lande på partens område for at medtage eller afsætte passagerer, fragt og/eller post i international trafik hver for sig eller sammen, og
 d)
 andre rettigheder som fastsat i denne aftale.
 2. Intet i denne aftale tillægger ukrainske luftfartsselskaber retten til på en medlemsstats område at optage passagerer, bagage, fragt og/eller post, der befordres mod vederlag og er bestemt for en anden destination på samme medlemsstats område.
 Artikel 17
 Tilladelse til at operere og teknisk godkendelse
 Ved